text:
KGAOLO YA LESOMENNGWE
Ke ka Ntlha Yang fa Modimo a Letleletse Pogo?
A Modimo ke ene a dirang gore batho ba boge mo lefatsheng?
Go ne ga tsosiwa ditatofatso dife kwa tshimong ya Edene?
Modimo o tlile go fedisa jang ditlamorago tsa go boga ga batho?
1, 2. Ke dilo tsa mofuta ofe tse di bogisang batho gompieno, mme seno se dira gore ba le bantsi ba ipotse dipotso dife?
MORAGO ga ntwa e e matlhomahibidu kwa nageng nngwe e e kgautlhantsweng ke ntwa, diketekete tsa basadi le bana ba ba se nang molato ba ba neng ba bolailwe ba ne ba fitlhwa botlhe fela mo lebitleng le le lengwe le legolo le go neng go tlhomilwe difapaano go le dikologa. Sefapaano sengwe le sengwe se ne se kwadilwe potso e e reng: “Goreng?” Gantsi batho ba botsa potso eno fa ba utlwile botlhoko thata. Ba ipotsa potso eno ba hutsafetse fa ntwa, masetlapelo, bolwetse kgotsa bokebekwa bo ba amoga botshelo jwa mongwe yo ba mo ratang thata. Gape ba ipotsa yone fa masetlapelo mangwe a ka senya ntlo ya bone kgotsa fa a ba tlisetsa pogo e e seng kana ka sepe. Ba batla go itse gore ke ka ntlha yang fa ba welwa ke masetlapelo a a ntseng jalo.
2 Ke ka ntlha yang fa Modimo a letleletse pogo? Fa e le gore Jehofa Modimo o na le maatla go feta batho botlhe, o lorato, o botlhale e bile o tshiamo, ke ka ntlha yang fa lefatshe le tletse letlhoo le tshiamololo? A wena o kile wa ipotsa dipotso tseno?
3, 4. (a) Ke eng se se bontshang gore ga go molato ope ka go botsa gore ke ka ntlha yang fa Modimo a letleletse pogo? (b) Jehofa o ikutlwa jang ka boikepo le go boga?
3 A go phoso go botsa gore ke ka ntlha yang fa Modimo a letleletse pogo? Bangwe ba akanya gore go botsa potso e e ntseng jalo go raya gore ga ba na tumelo kgotsa gore ga ba tlotle Modimo. Le fa go ntse jalo, fa o bala Baebele, o tla fitlhela gore batho ba ba ikanyegang ba ba neng ba boifa Modimo le bone ba ne ba botsa dipotso tse di tshwanang le tseno. Ka sekai, moporofeti Habakuke o ne a botsa Jehofa a re: “Ke ka ntlha yang fa o dira gore ke bone se se utlwisang botlhoko, mme o nnela go leba a e leng matshwenyego fela? Le gone ke ka ntlha yang fa thopo le thubakanyo di le fa pele ga me, mme ke ka ntlha yang fa go nna le komano, e bile ke ka ntlha yang fa go tsoga kgogakgogano?”—Habakuke 1:3.
4 A Jehofa o ne a omanya moporofeti Habakuke yo o ikanyegang ka ntlha ya go botsa dipotso tse di ntseng jalo? Nnyaa. Go na le moo, Modimo o ne a dira gore mafoko ano a Habakuke a neng a a bua go tswa pelong a kwalwe mo Baebeleng e e tlhotlheleditsweng. Gape, Modimo o ile a mo thusa gore a tlhaloganye dilo sentle le gore a nonotshe tumelo ya gagwe. Jehofa o batla go dira se se tshwanang le ka wena. Gakologelwa gore Baebele e ruta gore ‘o a go kgathalela.’ (1 Petere 5:7) Modimo o tlhoile boikepo le pogo e e bakwang ke jone go feta kafa batho bone ba bo tlhoileng ka gone. (Isaia 55:8, 9) Jaanong, ke ka ntlha yang fa go na le pogo e e kana kana mo lefatsheng?
KE KA NTLHA YANG FA GO NA LE POGO E E KANA KANA?
5. Ka dinako tse dingwe, batho ba newa mabaka afe a go boga ga batho, mme Baebele yone e ruta eng?
5 Batho ba ditumelo tse di farologaneng ba ile ba ya kwa baeteledipeleng ba bone ba bodumedi le kwa baruting go ya go ba botsa gore ke ka ntlha yang fa go na le pogo e e kana kana. Gantsi ba araba ka gore go boga ke thato ya Modimo le gore o sa le a laotse gale gore dilo tseno di tla direga, go akaretsa le ditiragalo tsa masetlapelo. Bangwe ba bolelelwa gore ditsela tsa Modimo ga di ka ke tsa tlhaloganngwa kgotsa gore ke ene a dirang gore batho ba swe—le bana tota—gore ba ye go nna le ene kwa legodimong. Le fa go ntse jalo, jaaka fa o ithutile, le ka motlha Jehofa Modimo ga a ke a dira gore batho ba diragalelwe ke dilo tse di bosula. Baebele ya re: “A go nne kgakala le Modimo wa boammaaruri go dira ka boikepo, le Mothatayotlhe go dira ka tshiamololo!”—Jobe 34:10.
6. Ke ka ntlha yang fa batho ba le bantsi ba dira phoso ya go pega Modimo molato wa pogo e e leng teng mo lefatsheng?
6 A o a itse gore ke ka ntlha yang fa batho ba dira phoso ya go pega Modimo molato wa pogo e e kana kana e e mo lefatsheng? Gantsi ba pega Modimo Mothatayotlhe molato ka gonne ba akanya gore ke ene mmusi wa mmatota wa lefatshe leno. Ga ba itse boammaaruri jo bo motlhofo le jo bo leng botlhokwa jo Baebele e bo rutang. Wena o ithutile boammaaruri joo mo Kgaolong ya 3 ya buka eno. Mmusi wa mmatota wa lefatshe leno ke Satane Diabolo.
7, 8. (a) Lefatshe le bontsha jang botho jwa mmusi wa lone? (b) Go sa itekanelang ga batho le “motlha le tiragalo e e sa bonelwang pele” di nna le seabe jang mo go direng gore batho ba boge?
7 Baebele e bolela jaana ka tlhamalalo: “Lefatshe lotlhe le namaletse mo maatleng a yo o boikepo.” (1 Johane 5:19) Fa o akanya ka kgang eno, a ga o bone go ntse jalo? Lefatshe leno le bontsha botho jwa sebopiwa sengwe se se sa bonaleng sa semoya se se “tsietsang lefatshe lotlhe le le nang le banni.” (Tshenolo 12:9) Satane o tletse letlhoo, ke motsietsi e bile o setlhogo. Ka jalo, lefatshe le le leng kafa tlase ga tlhotlheletso ya gagwe le tletse letlhoo, tsietso le bosetlhogo. Leno ke lengwe la mabaka a go bo go na le pogo e e kana kana.
8 Lebaka la bobedi la go bo go tletse pogo e e kana kana ke gore, jaaka go tlhalositswe mo Kgaolong ya 3, batho ga ba a itekanela e bile ba na le boleo fa e sa le go tloga fela ka botsuolodi jwa kwa tshimong ya Edene. Batho ba ba nang le boleo ba rata go lwela go busa, mme seno se felela ka dintwa, kgatelelo le go boga ga batho. (Moreri 4:1; 8:9) Lebaka la boraro la pogo eno ke “motlha le tiragalo e e sa bonelwang pele.” (Moreri 9:11) Mo lefatsheng leno le le sa busiweng ke Jehofa yo o sireletsang, batho ba ka nna ba boga e le ka go bo ba le mo lefelong le le kotsi ka nako e e sa tshwanelang.
9. Ke ka ntlha yang fa re ka tlhomamisega gore Jehofa o na le lebaka le le molemo la go letlelela pogo gore e tswelele?
9 Go a gomotsa go itse gore Modimo ga se ene a dirang gore batho ba boge. Ga se ene a dirang gore go nne le dintwa, bokebekwa, kgatelelo kgotsa masetlapelo a tlholego a a dirang gore batho ba boge. Le fa go ntse jalo, re batla go itse gore, Ke ka ntlha yang fa Jehofa a letleletse pogo eno yotlhe? Fa e le gore ke Mothatayotlhe, o na le maatla a go e emisa. Jaanong, ke ka ntlha yang fa a sa dire jalo? Modimo yo o lorato yo re ithutileng ka ene o tshwanetse a bo a na le lebaka le le molemo.—1 Johane 4:8.
GO TSOGA KGANG NNGWE E E BOTLHOKWA
10. Satane o ne a ntsha ditatofatso dife mme jang?
10 Go bona gore ke ka ntlha yang fa Modimo a letleletse pogo, re tshwanetse go akanya ka nako ya fa go boga go ne go simolola. Go ne ga tsoga potso nngwe e e botlhokwa fa Satane a ne a dira gore Adame le Efa ba se ka ba ikobela Jehofa. Satane o ne a sa belaele gore Jehofa o na le maatla. Tota Satane le ene, o a itse gore maatla a ga Jehofa a ka se ka a lekanngwa le ape. Go na le moo, Satane o ne a tsosa kgang ka tshwanelo ya go busa ya ga Jehofa. Fa Satane a ne a re Modimo ke moaki yo o sa batleng go naya batho ba a ba busang sepe se se molemo, o ne a latofatsa Jehofa ka la go re ke mmusi yo o bosula. (Genesise 3:2-5) Satane o ne a raya gore batho ba ka kgona go tshela botoka ba sa busiwe ke Modimo. Ka go dira jalo, o ne a tlhasela bolaodi jwa ga Jehofa, tshwanelo ya gagwe ya go busa.
11. Ke ka ntlha yang fa Jehofa a se kile a bolaya batsuolodi ka yone nako eo kwa Edene?
11 Adame le Efa ba ne ba tsuologela Jehofa. Go ntse jaaka e kete ba ne ba re: ‘Ga re batle gore Jehofa e nne Mmusi wa rona. Re ka kgona go itirela tshwetso ya gore ke eng se se siameng le se se sa siamang.’ Jehofa o ne a tla rarabolola kgang eo jang? O ne a tla kgona jang go ruta dibopiwa tsotlhe tsa gagwe tse di botlhale gore batsuolodi bano ba ne ba le phoso le gore tsela ya gagwe ke yone e e neng e le molemo go di gaisa tsotlhe? Mongwe o ne a ka nna a re Modimo a ka bo a ile a bolaya batsuolodi bano mme a simolola dilo sesha. Mme Jehofa o ne a tlhalositse gore o ne a ikaeletse go tlatsa lefatshe ka bana ba ga Adame le Efa, e bile o ne a batla gore ba tshele mo lefatsheng la paradaise. (Genesise 1:28) Ka metlha, Jehofa o diragatsa maikaelelo a gagwe. (Isaia 55:10, 11) Mo godimo ga moo, go bolaya batsuolodi bano kwa Edene go ne go se kitla go araba kgwetlho e e neng e tsositswe malebana le tshwanelo ya ga Jehofa ya go busa.
12, 13. Dira sekai se se bontshang gore ke ka ntlha yang fa Jehofa a ile a letla Satane go nna mmusi wa lefatshe leno le gore ke ka ntlha yang fa Modimo a ile a letla batho gore ba ipuse.
12 Mma re dire sekai. A re re morutabana o bolelela baithuti ba gagwe kafa ba ka bonang karabo ya palo nngwe e e thata ka gone. Moithuti mongwe yo o botlhale mme e le motsuolodi o bolela gore morutabana ga a rarabolole palo eo sentle. Motsuolodi yono o dira gore ba bangwe ba dumele gore morutabana ga a kgone go rarabolola palo eo mme o gatelela gore ene o itse tsela e e botoka thata ya go e rarabolola. Baithuti bangwe ba simolola go akanya gore o bua boammaaruri, mme le bone ba simolola go nna batsuolodi. Morutabana o tshwanetse go dira eng? Fa a ka leleka batsuolodi mo tlelaseng, baithuti ba bangwe botlhe ba tla akanya eng? A ga ba kitla ba dumela gore moithuti ka bone le ba ba ileng ba dumalana le ene tota ba bua boammaaruri? Baithuti ba bangwe botlhe mo tlelaseng ba ka nna ba se ka ba tlhola ba tlotla morutabana, ba akanya gore o tshaba go bontshiwa diphoso. Mme a re re morutabana o letla motsuolodi yono go bontsha botlhe ba ba mo tlelaseng gore ene o ne a tla rarabolola palo eno jang.
13 Jehofa o dirile se se tshwanang le se se dirwang ke morutabana yono. Gakologelwa gore batsuolodi ba kwa Edene e ne e se bone fela ba ba neng ba tsuologa. Baengele ba le dimilione ba ne ba bogetse. (Jobe 38:7; Daniele 7:10) Tsela e Jehofa a neng a tla rarabolola botsuolodi jono ka yone e ne e tla ama thata baengele bao botlhe mme kgabagare le dibopiwa tsotlhe tsa gagwe tse di botlhale. Ka jalo, Jehofa o ne a dira eng? O ne a letla Satane gore a bontshe gore ene o ne a tla busa batho jang. Gape, Modimo o ile a letla batho gore ba ipuse ba kaelwa ke Satane.
14. Tshwetso e Jehofa a e tsereng ya go letla batho gore ba ipuse e tla lere melemo efe?
14 Morutabana yo go buiwang ka ene mo sekaing seno sa rona o a itse gore motsuolodi yono le baithuti ba ba dumalanang le ene ba phoso. Mme gape o a itse gore go ba naya sebaka sa gore ba leke go ntsha bosupi jwa se ba se buang go tla solegela baithuti botlhe mo tlelaseng molemo. Fa batsuolodi bano ba palelwa ke go rarabolola palo eo, baithuti botlhe ba ba ikanyegang ba tla bona gore morutabana ke ene fela yo o tshwanelegelang go ruta tlelase. Morago ga moo, ba tla tlhaloganya gore ke ka ntlha yang fa morutabana a leleka batsuolodi mo tlelaseng ya gagwe. Ka tsela e e tshwanang, Jehofa o a itse gore batho ba ba dipelo tse di ikanyegang le baengele ba tla solegelwa molemo ke go bona gore Satane le batsuolodi ka ene ba paletswe le gore batho ga ba ka ke ba kgona go ipusa. Fela jaaka Jeremia wa bogologolo, ba tla ithuta boammaaruri jono jo bo botlhokwa: “Ke itse sentle, tlhe Jehofa, gore tsela ya motho wa mo lefatsheng ga se ya gagwe. Ga se ga motho yo o tsamayang ka dinao go kaela dikgato tsa gagwe.”—Jeremia 10:23.
KE KA NTLHA YANG FA A LETLELETSE POGO LOBAKA LO LO KANA KANA?
15, 16. (a) Ke ka ntlha yang fa Jehofa a letlile gore pogo e tswelele lobaka lo lo kana kana? (b) Ke ka ntlha yang fa Jehofa a se kile a thibela dilo tse di bosula tse di tshwanang le bokebekwa gore di se ka tsa direga?
15 Le fa go ntse jalo, ke ka ntlha yang fa Jehofa a letleletse pogo gore e tswelele lobaka lo lo kana kana? E bile ke ka ntlha yang fa a sa thibele dilo tse di bosula go direga? Ela tlhoko dilo tse pedi tse morutabana yo o mo sekaing seno sa rona a neng a se kitla a di dira. Sa ntlha, o ne a se kitla a thibela moithuti wa motsuolodi go rarabolola palo ka tsela e a reng e rarabololwa ka yone. Sa bobedi, morutabana o ne a se kitla a thusa motsuolodi yono go rarabolola palo ka tsela ya gagwe. Ka tsela e e tshwanang, ela tlhoko dilo tse pedi tse Jehofa a ititeileng sehuba gore ga a kitla a di dira. Sa ntlha, o ne a se ka a thibela Satane le ba ba dumalanang le ene go ntsha bosupi jwa se ba se buang. Go ile ga nna botlhokwa gore go letlwe nakonyana gore e fete. Mo diketeketeng tsa dingwaga tsa hisitori, batho ba ile ba leka mefuta e e farologaneng ya dipuso gore ba leke go ipusa. Batho ba dirile kgatelopele e e rileng mo go tsa saense le mo dilong tse dingwe, mme tshiamololo, lehuma, bokebekwa le ntwa di etegetse. Puso ya motho e itshupile sentle gore e a palelwa.
16 Sa bobedi, Jehofa ga a ka a thusa Satane go busa lefatshe leno. Ka sekai, fa Modimo a ne a ka thibela bokebekwa jo bo maswe gore bo se ka jwa direga, a tota seo se ne se se kitla se raya gore batsuolodi bano ba bua boammaaruri? A Modimo o ne a tla bo a sa dire gore batho ba akanye gore gongwe batho ba ka kgona go ipusa? Fa Jehofa a ne a ka dira jalo, o ne a tla bo a tshegetsa maaka a bone. Le fa go ntse jalo, ‘ga go kgonege gore Modimo a ake.’—Bahebera 6:18.
17, 18. Jehofa o tla dira eng ka ditlamorago tsotlhe tse di bosula tse di bakilweng ke dipuso tsa batho le ke tlhotlheletso ya ga Satane?
17 Le fa go ntse jalo, go tweng ka ditlamorago tse di bosula tse di bakilweng ke botsuolodi jono jo bo sa bolong go nna teng jo bo direlwang Modimo? Go molemo go gakologelwa gore Jehofa ke mothatayotlhe. Ka jalo, a ka kgona go fedisa pogo yotlhe e bile o tlile go dira jalo. Jaaka fa re setse re ithutile, go senngwa ga lefatshe la rona go tla emisiwa mme le tla fetolwa go nna Paradaise. Ditlamorago tsa boleo di tla tlosiwa ka ntlha ya go nna le tumelo mo setlhabelong sa thekololo sa ga Jesu, mme ditlamorago tsa loso tsone di tla fedisiwa ka tsogo ya baswi. Ka jalo, Modimo o tla dirisa Jesu “go senya ditiro tsa ga Diabolo.” (1 Johane 3:8) Jehofa o tla dira seno sotlhe ka nako e e tshwanetseng. Re itumelela go bo a se kile a tsaya kgato ka bonako, ka gonne bopelotelele jwa gagwe bo re neile tshono ya gore re ithute boammaaruri le go mo direla. (2 Petere 3:9, 10) Mme gape, Modimo o ntse a batlana le baobamedi ba gagwe ba ba ikanyegang le go ba thusa go itshokela pogo epe fela e e ka nnang ya ba tlela mo lefatsheng leno le le tletseng matshwenyego.—Johane 4:23; 1 Bakorintha 10:13.
18 Bangwe ba ka nna ba ipotsa ba re, A pogo eno yotlhe e ka bo e ile ya thibelwa fa Modimo a ka bo a ile a bopa Adame le Efa ka tsela e ba neng ba se kitla ba tsuologa ka yone? Go araba potso eo, o tshwanetse go gakologelwa mpho e e molemo e Jehofa a go neileng yone.
O TLA DIRISA JANG MPHO E O E NEILWENG KE MODIMO?
19. Jehofa o re neile mpho efe e e molemolemo, mme ke ka ntlha yang fa re tshwanetse go e anaanela?
19 Jaaka go ile ga umakiwa mo Kgaolong ya 5, batho ba bopilwe ba na le kgololesego ya go itlhophela. A o a lemoga gore eo ke mpho e e molemo go le kana kang? Modimo o dirile diphologolo tse dintsintsi, mme tsone di dira dilo ka tlholego fela. (Diane 30:24) Motho o dirile metšhine e e dirilweng gore e latele taelo nngwe le nngwe e e e newang. A re ne re tla itumela fa Modimo a ka bo a re dirile ka tsela e e ntseng jalo? Nnyaa, re itumelela go bo re na le kgololesego ya go itirela ditshwetso tsa gore re batla go nna motho wa mofuta ofe, re batla go tshela botshelo jo bo ntseng jang, re batla go nna le ditsala tse di ntseng jang, jalo le jalo. Re batla go nna le kgololesego, e bile Modimo o batla gore re itumelele go nna le yone.
20, 21. Kgololesego e re nang le yone ya go itlhophela, re ka e dirisa jang ka tsela e e molemo, mme ke ka ntlha yang fa re batla go dira jalo?
20 Jehofa ga a rate fa motho a mo direla ka go patelediwa. (2 Bakorintha 9:7) Ka sekai: Ke eng se se ka itumedisang motsadi thata—a ke fa ngwana a mo raya a re “ke a go rata” ka go bo a boleletswe gore a mo reye jalo kgotsa a ke fa a mo raya jalo ka boene fela? Ka jalo potso ke go re, Wena o tla dirisa jang kgololesego ya go itlhophela e Jehofa a go e neileng? Satane, Adame le Efa ga ba a dirisa kgololesego ya bone sentle. Ba ne ba latlha Jehofa Modimo. Wena o tla dira eng?
21 Kgololesego e o nang le yone ya go itlhophela, o ka e dirisa ka tsela e e molemo. O ka nna wa ikopanya le dimilionemilione tsa batho ba ba tlhophileng go ema kafa letlhakoreng la ga Jehofa. Ba itumedisa Modimo ka gonne ba nna le seabe ka tlhagafalo mo go supeng gore Satane ke moaki le gore ke mmusi yo o paletsweng ka tsela e e tlhabisang ditlhong. (Diane 27:11) Le wena o ka dira jalo ka go tlhopha tsela e e siameng ya botshelo. Re tla tlhalosa mo kgaolong e e latelang gore o ka dira seno jang.


c: text/html

text:
Toropo ya Letlhakane
Letlhakane ke motse selegae o o mo kgaolo ya legare ya Botswana. O mo borwa jwa Mmatshumo ebile motse selegae wa Letlhakane, one o nale batho bale dikete dile lesome le bone ,makgolo a le borobabongwe ka palobatho ya ngwaga wa 2001.
Go nale meepo ya diteemane e le meraro e bong moepo wa Letlhakane kafa borwa botlhaba,Orapa kafa bokone bophirima le Damtshaa kafa bokone dikhilomethara dile lesome le botlhano go tse lesome le bobedi go tswa Letlhakane. e e okametsweng ke Debswana.
Contents
Ba gakololwa go ipeela mesasana[baakanya | edit source]
Mokhanselara wa Orapa Rre Balopi Chilume, o gakolotse banni ba toropo eo gore Orapa ga se legae la bone mme a re ba tshwanetse ba leka ka natla go ipeela mesasana.Mokhanselara Chilume o buile seo bosheng fa a ne a buisa phuthego kwa kgotleng ya Orapa, a rotloetsa banni ba toropo eo go ikemela ka dinao go bona gore ba batla ditsha tsa bonno go itirela bokamoso le ba malwapa a bone.Rre Chilume o ne a ba gakolola gape gore ba tshwanetse ba leka ka natla go ipolokela kwa dipolokelong go dira gore, ba nne le se ba ka itshetsang ka sone fa ba dule mo tirong.Mo go tse dingwe, mogolwane go tswa ka lephateng la merero ya kgwebo, Rre Samuel Suping, o ne a tlhalosetsa banni ka ditirelo tsa lekalana leo, mme a supa fa baikopedi ba setlankana sa go rekisa mo mekgwatheng ba lopiwa madi a a kana ka dipula tse di masome a mabedi, a re setlankana seo se letlelelwa go dirisiwa fela mo kgaolong ya Boteti.
Fa Rre Resego Boitumelo, moemedi kwa lekalaneng la tiragatso melao, a ne a tlhalosa gore, tiro ya bone ke go tlhomamisa gore, tumalano e moikopedi a e dirileng le ba lekalana la merero ya kgwebo e a diragadiwa, a supa fa ba tshwanetse ba fitlhela maina le setshwantsho sa moikopedi mo setlankaneng sa gagwe. A re ga ba a tshwanela go tsaya teseletso kgotsa setlankana, ba bo ba se neela morekisi yo mongwe a se itirisetsa.O tsweletse a sedimosa go re katlholo ya go rekisa o se na teseletso e ka lopa madi a a kana ka dikete tse tlhano tsa dipula. O ne a tlhalosa gape fa go tlaa nna le taolo ya thekiso ya majalwa a setso a e bileng a letlelesega, mme a re majalwa ao akaretsa mokuru, khadi, morula, setopoti le ila.Rre Boitumelo o boletse fa majalwa ao otlhe a tlaa rekisiwa go simolola ka nako ya bobedi mo tshokologong go fitlha ka nako ya borataro mo maitseboeng ka malatsi a fa gare ga beke.
Thekiso ya dilwana[baakanya | edit source]
Ka Labotlhano le ka Matlhatso go tlaa rekisiwa go simolola ka nako ya sethoboloko go fitlha ka nako ya bosupa mo maitseboeng, mme ka tshipi go tlaa rekisiwa ka nako ya boraro mo tshokologong go fitlha ka nako ya borataro mo maitseboeng.Fa a akgela, mongwe wa banni Rre Tshekatsheko, o ne a supa ngongorego ya gore fa ba kopile teseletso ya go rekisa kwa lephateng la merero ya kgwebo, ba ofisi ya Orapa enterprise ba fokotsa palo ya dilwana tse di letleletsweng go ka di rekisa.Mongwe wa banni o ne a botsa gore a ba tlhokega teseletso fa ba rekisa dijo tsa letlhafula.Fa a araba, Rre Suping o ne a gakolola gore ba tshwanetse ba botsisisa fa ba sa itse molao, a tlhalosa fa toropo ya Orapa e le lefelo la mong wa lone ka jalo a re ba tshwanetse ba sala morago ditaelo tsotlhe tse di a lopiwang mo go bone.O ne a tlhalosa gape gore dijo tsotlhe tsa temo ga di tlhoke teseletso go di rekisa, mme a re fa e le tse motho a di rekang a bo a di rekisa di tlhoka teseletso.
Dikgoge tsa kwa ntle[baakanya | edit source]
Botswana/Letlhakane Botswana/Boteti Region
Dipadi tse dingwe[baakanya | edit source]
Template:Botswana largest cities
Coordinates: 21°25′S 25°35′E / 21.417°S 25.583°E[[Category: Mafelo a a nang le batho ba bantsi mo Botswana]]

robotstxt: allowed

filter: keep


text:
Boroutšhara Jwa Ditshwantsho ka Dipuo Tse Dintsi
Odval o nna kwa Mongolia. Ga a itse gore o na le dingwaga tse kae, mme o akanya gore a ka tswa a tshotswe ka 1921. Fa a ne a sa le monnye, o ne a tlhokomela leruo la batsadi ba gagwe mme a tsena sekolo ngwaga fela. Ga a kgone go bala. Le fa go ntse jalo, bosheng jaana o ne a thusiwa ke boroutšhara jo bo nang le ditshwantsho tse dintle gore a itse Modimo le gore a ithute ka isagwe e e itumedisang e e tla bonwang ke ba ba mo reetsang. Go itse seno go ne ga mo ama pelo.
Boroutšhara jono jo bo gatisitsweng ke Basupi ba ga Jehofa ka 2011, bo teng ka dikgatiso tse pedi. Tsotlhe di na le ditshwantsho tse dintle, mme di farologana ka gore e nngwe ga e na mokwalo o montsi jaaka e nngwe.
Go ise go ye kae, kgatiso e e nang le mokwalo o montsi ya Reetsa Modimo Mme o Tshelele Ruri, e tla nna teng ka dipuo di le 583 mme e nngwe ya Reetsa Modimo ka di le 483. Bapisa seno le setlankana sa Maitlamo a Lekgotla la Ditšhaba Tse di Kopaneng a Ditshwanelo Tsa Batho mo Lefatsheng Lotlhe, se ka Diphalane 2013 se neng se ranotswe ka dipuo di le 413. Mo godimo ga moo, dikgatiso tse pedi tsa boroutšhara jono di setse di anamisitswe ka dikhopi di ka nna dimilione di le 80.
Kwa Brazil, mosadi mongwe yo o godileng o ne a itumela fa a amogela boroutšhara jwa Reetsa Modimo a bo a re: “Ke itumelela go itse gore go na le batho ba ba amegang ka batho ba ba tshwanang le nna. Ke ne ke sa tseye dimakasine tsa lona ka gonne ga ke kgone go bala. Mme boroutšhara jono jone, ke a bo batla.”
Brigitte, mosadi mongwe yo o sa kgoneng go bala le go kwala yo o nnang kwa Fora o ne a re: “Ke leba ditshwantsho tse di mo boroutšhareng jono letsatsi le letsatsi.”
Mosupi mongwe wa kwa Afrika Borwa o kwala jaana: “Ga go na boroutšhara jo bo tshwanang le jono jo ke kgonneng go bo dirisa fa ke simolola dithuto tsa Baebele le batho ba mo tshimong ya Se-China. Ke ile ka tlotla le bangwe ba ba tswang kwa Yunibesithing, ba ba botlhale thata le batho ba ba sa kgoneng go bala—ba ba rutegileng le ba ba sa rutegang. Boroutšhara jwa Reetsa Modimo Mme o Tshelele Ruri bo nthusa go ruta batho dithuto tsa motheo tsa Baebele ka bofefo. Mo metsotsong e le 30 ke a bo ke setse ke ba rutile go le gontsi.”
Basupi ba kwa Jeremane ba ithuta le banyalani bangwe ba ba rutegileng. Monna o ne a kgatlhilwe ke boroutšhara jono thata mo a neng a re: “Ke eng lo ntse lo sa nneye boroutšhara jono? Bo nthusa go tlhaloganya se Baebele e se buang le ditiragalo tsa yone motlhofo.”
Mosadi mongwe yo o sa utlweng mo ditsebeng wa kwa Australia o ne a re: “Ke nnile le baitlami dingwaga di le dintsi kwa lefelong la baitlami. Ke ne ke atamalane thata le baeteledipele ba kereke go gaisa ope fela. Mme ga go ope wa bone yo o kileng a nthuta gore Bogosi jwa Modimo ke eng. Ditshwantsho tse di mo boroutšhareng jono di nthusitse go tlhaloganya se se kaiwang ke Mathaio 6:10.”
Ofisi ya lekala ya Basupi ba ga Jehofa ya kwa Canada e kwadile jaana: “Fa bontsi jwa batho ba ba tswang kwa Sierra Leone ba sena go bona boroutšhara jwa Reetsa Modimo ka Se-Krio, ba ne ba re ruri Basupi ba ga Jehofa ba dira ka natla go abela batho ba bangwe molaetsa wa Baebele. Bangwe ba ne ba re, ‘Lona lo amega ka batho, mme bontsi jone ga bo dire jalo.’ ”


text:
Batho ba letso la Setswana
Template:About Template:Infobox Ethnic group Template:Infobox Bantu name Template:Refimprove Batho ba letso la Setswana (Template:Lang-tn, mo bongweng Motswana ) ke batho ba ba tlholegang mo brwa jwa Aferika. Puo ya Setswana e buiwa ke batho ba letso la setlhopha sa Bantu ba ba tswang kwa dipuong tsa kwa Niger–Congo . Batho ba letso la Setswana ba aga bontlha jwa selekanyo sa masome a boferabobedi jwa palo ya batho ba Botswana.
Mo dinakong tsa bogologolo, pitso e e neng e tumile ya Batswana e ne e le Bechuana . Europa ba ne ba bitsa raya Tswana e le Bechuanaland. Mo dpuong tsa Setswana, ka go rialo, Botswana ke leina le le rayang lefatshe la Batswana.
Mo dinakong tsa bogologolo, pitso e e neng e tumile ya Batswana e ne e le Bechuana . Europa ba ne ba bitsa raya Tswana e le Bechuanaland. Mo dpuong tsa Setswana, ka go rialo, Botswana ke leina le le rayang lefatshe la Batswana.
This is an excerpt from the article Batho ba letso la Setswana from the Wikipedia free encyclopedia. A list of authors is available at Wikipedia.


text:
Charles Tibone
Mbiganyi Charles Tibone ke lepolotiki mo Botswana. O ne a tlhophiwa go ya palamenteng mo ditlhopong tsa Phalane ngwaga wa 2004 go tsweng mo kgaolong ya Bophirima jwa Tati gape a emetse phuthego ee busang ya Botswana Democratic Party. Go tsweng ditlhophong,Rre Tibone o ne a tlhophiwa go nna modiredi wa lephata la kgotlheletso ya metsi le ditswa mmung, ka Ngwanatsele a tlhola borobabongwe,ngwaga wa 2004, a direla mo lefelong le go fitlhelela ka kgwedi ya Ferikgong ngwaga wa 2007, fa a ne a tlhophiwa modiredi wa tsa Metse le selegae. Fa tautona Rre Ian Khama a tsena mo ofising ya botautona ka kgwedi ya Moranang a tlhola ga ngwe,ngwaga wa 2008, o ne a ntsha Rre Tibone mo khuduthamageng ya palamente.
This is an excerpt from the article Charles Tibone from the Wikipedia free encyclopedia. A list of authors is available at Wikipedia.
Other languages


text:
A Baebele E na Le Pego e e Nepileng ya Botshelo Jwa ga Jesu?
Karabo ya Baebele
Mokwadi wa Baebele e bong Luke o ile a bua jaana malebana le pego ya gagwe kaga botshelo jwa ga Jesu: “
Ke latedisitse dilo tsotlhe ka tlhomamo go tswa kwa tshimologong.”—Luke 1:3.
Bangwe ba re dipego tsa botshelo jwa ga Jesu tse di kwadilweng mo dibukeng tsa Efangele—tse di kwadilweng ke batho ba motlha wa gagwe ba ba jaaka Mathaio, Mareko, Luke le Johane—di ne tsa fetolwa nako nngwe mo lekgolong la bonè la dingwaga.
Le fa go ntse jalo, go ne ga ribololwa karolwana nngwe ya botlhokwa ya Efangele ya ga Johane kwa Egepeto fa lekgolo la bo20 la dingwaga le ne le simologa. Gone jaanong karolwana eo e itsege ka leina la Papyrus Rylands 457 (P52) mme e bolokilwe kwa John Rylands Library, kwa Manchester, England. Mo go yone e na le ditemana tsa Johane 18:31-33, 37, 38 go ya ka Dibaebele tsa gompieno.
Eno ke karolwana ya mokwalo wa bogologolo o e leng wa kgale go gaisa yotlhe e e leng teng ya Dikwalo Tsa Bokeresete Tsa Segerika. Bakanoki ba le bantsi ba dumela gore e ile ya kwalwa mo e ka nnang ka 125 C.E., mo e ka nnang kwatara ya lekgolo la dingwaga morago ga gore mokwalo wa ntlhantlha o kwalwe. Mokwalo wa yone o batla o tshwana tota le wa mekwalo ya moragonyana.


text:
Folaga ya Botswana
Folaga ya setshaba ya Botswana ene ya tlhomiwa ka Lwetse a tlhola masome a mararo ngwaga wa 1966. Folaga e enale mmala yo botala jwa loapi le yo kgabaganyang folaga ka bogare ole montsho , leyo mosweu yo bonalang le mebala e mengwe. Mebala e e tsaya karolo ka selekanyo sa 9:1:4:1:9. Mmala wa botala jwa Loapi o emetse metsi, tota o raya pula, ebile otswa mo sekanong sa Botswana se se mo Botswana coat-of-arms,se se kwadilweng gotwe Pula , seele sa Setswana se rayang "Let there be rain". Mebala ya bontsho le bosweu e emetse Kagiso, mme gape e emetse pitse ya naga e e nang le mebala ya sekano sa Lefatshe.


text:
Zoroga
Zoroga ke motse yo mo kgaolong ya legare mo Botswana. O dikhilomethara di le masome a mane mo bophiri jwa Nata, mo tseleng ya Nata–Maun.Mo palo bathong dipalo e ne e le makgolo a borobabongwe,masome a mane le borobabobedi mo palong bathong ya ngwaga wa 2001.
Ditlhabololo[baakanya | edit source]
Motse wa Zoroga o mo khutloleng ya go gokelela motlkase lefatshe ka bophara e go mo go yone go adimilweng madi kwa wedish Nordic Investment Bank le Nordea.Khutlolola e e simolodisitswe ke tona wa meepo,kgotlhelo le metsi ebong Rre Ponatshego Kedikilwe.Maikaelelo a se ke go tlisa dithabololo mo matshelong a batho.Motsana o nale sekolo se se potlana.Zoroga o nale sekolo se se potana se Zoroga Community Junior secondary School mme baithuti ba ba pasitseng dithuto tsa bone ba tsewa kwa sekolong se golwane sa Maun Senior Secondary School.Go nale kokelwana mo motseng wa Zoroga mme fa diemo tsa balwetse di ela phekela ba ragogedisiwa kwa sepateleng se segolwane sa Nyangagwe kwa Francistown kana ko Gweta .[2
Dilotsa Tlholego[baakanya | edit source]
Zoroga ke mengwe ya metsana ee humileng dilo tsa tlholego.Ka ngwaga wa 1998 go ne ga tswharwa phuthego ya mo motseng,maikaelelo e ne e le go tla ka metlhale ya go somarela dilo tsa tlholego.Ngwe ya metlhale e e ne eya nna gore dilo tsa tlholego di tshwanetse tsa somarelwa gore dikokomane tse di tla tlang di kgone go itshetsa ka meamuso eo.
Dikgoge tse dingwe[baakanya | edit source]
Botswana Zoroga


text:
Motse wa Serule
Serule ke motse o o mo kgaolong ya legare mo Botswana. Serule, o nale seemo sa loapi sa selekanyo sa -21.95 (21° 56' 60 S) gape le sa 27.3 (27° 18' 0 E), ke motse o o mo mebilen, fa thoko ga tsela, kgotsa fa thoko ga seporo sa terena. Motse o o bonwa fa tlhoko ga tsela ya Francistown le Palapye, gape ke motse yo o botlhokwa o o kopanyang diporo tse di tswelang kwa bokone jwa toropong ya Francistown, le borwa jwa motse wa Palapye gape le mo botlhaba jwa toropo ya moepo ya Selebi-Phikwe, e e dikhilomethara tse di masome a bosupa le bobedi go tswa kwa Palapye go ya fela kwa godimo mo tseleng e e yang bokone jwa tsela ya A1, dikhilomethara tse di masome a boferabobedi le bobedi go ya Francistown mo borwa jwa tsela ya A1 gape le dikhilomethara tse di masome a borataro mo bophirima jwa toropo ya Selibe Phikwe go ya kwa makopanelong a tsela.. O bonwa thata mo dikhilometharang tse di makgolo a mararo le masome a mane mo botlhaba selekanyo sa seemo sa loapi sa (90°) gongwe e ka nna bogare jwa lefatshe la Botswana gape le dikhilomethara tse di makgolo a mararo,masome a boraro le bobedi mo seemong sa loapi sa selekanyo sa mo bokone jwa (26°) toropokgolo Gaborone.
Contents
Dipalo tsa batho[baakanya | edit source]
Palo tsa batho go ya ka palo batho ya ngwaga wa 2001 e ne e le 2,268 gape e akanyediwa go fetla selekanyo sa 3000 mo bofelong jwa ngwaga wa 2011. Banni ba motse wa Serule ba akaretsa Bangwato, Bakwena, Batalaote, Bakalanga, Bahurutshe gape le dikgotlana tse di leng teng ke tsa Borotsi, Mokwena, Botalaote, Basimaneng le Leupane. Lefelo le ka nna selekanyo sa dikhilomethara tse di makgolo la Serule le nale palo ya batho ba ka nna 1515 (0.000015 motho a le mongwe a tsaya ntlha ngwe a lefatshe) gape le go tsholetsega ga lefatshe ga selekanyo sa makgolo a boferabongwe,boferabongwe le boraro mo lefatsheng.
Dipolotiki le Puso[baakanya | edit source]
Kgosi ya motse ke Kgosi Oletile Modise, Motalaote yo o tsereng bogosi ka ngwaga wa 2001 go tsweng mo go kgosi Tau Lesego. Oletile Modiseke morwa Kgosi Gabana yo o simolotseng motse . Kgosi Modise o thusiwa ke Kgosi Mmese. Banni ba Serule ba eteletswe pele ke phuthego ya Botswana Democratic Party. Boleng teng jwa phuthego ya Botswana National Front mo motseng bo ne jwa nyelela se se latedisa tshimololo ya bolengteng jwa phuthego ya Botswana Congress Party e e tswelelang e le yone e e itesang borathana le fa e sena tatedi e e tseneletseng.
Mokhanselara wa Serule ke Seno Fani Mokhondo yo o ka fa tlase ga phuthego ya Botswana Democratic Party. Mokhanselara Seno Fane Mokhondoke leloko la Presidential Certificate of Honour ka ngwaga wa 2006. Presidential Certificate of Honour e tlhalosiwa e le “setlankana se se abelwang motho go bo a berekile ka lobaka gape a le boikanyego mo lefatsheng la Botswana.” Tona wa lefatshe mo bogompienong wa Tshireletso,kagiso le tlhokgamo ke ene moemedi wa motse kwa khuduthamageng wa kgaolo ya Serowe bokone botlhaba,yo o ka fa tlase ga phuthego e e busang. Badirela molao ba ba ntseng ba emetse Serule ba akaretsa tautona Festus Gontebanye Mogae gape le Lephimotswe Boyce Sebetlela yo kileng a bo e le tona kwa khuduthamageng.
Ditlhabololo tsa Dikago[baakanya | edit source]
Le fa Serule e le motse yo o nang le dipalo tsa batho ba ba palo e e tsenang mo seatleng,mo nakong e e fitileng go nnile le ditlhabololo tsa dikago. Dikago tsa mantlo di fa bosupi ka mefutla ya dikago tsa tsone tse di tlhabologileng. Bontsi jwa ditirelo tse di ka bonwang mo Botswana gape le mo ditoropong di ka bonwa gape le kwa motseng wa Serule. Ke nngwe ya dikgaolo tse di mo maemong a lesome mo go laoleng ga sepodise sa Botswana mo Serule. Gape mo motseng go nale sekolo sa Little Tomy Day Care Centre, Serule Primary School, Bonwatlou Junior School,kokelwana ya Serule, le poso. Bonno jwa one jo bo rileng fa tlhoko ga tsela ya A1bo bakile tshimolodiso ya lefelo le go kalwang bokete jwa dikoloi tsa megobagoba gape le dikolo tse dingwe tse ditona tse di simolotsweng ka ngwaga wa 2000. Motse o o akola tsela e e dikhilometharanyana e e mo motseng. Gape le e e leng teng kwa difikantsweng tsa Majoje, tse di bonwang kwa dithabeng tsa Majoje tse o kareng lefelo la peeletso la ditso la motse.
Itsholelo[baakanya | edit source]
Banni ba motse wa Serule bontsi ba bone ke balimi ka jalo ba ikaegile thata ka temo thuo agriculture le fa go ntse go nale palonyana ya batho ba ba ikaegileng ka mebereko mo motseng le kwa ditoropong tse di mabapi. Bontsi ba bone ke balemi barui ba ba direlang go jesa malwapa a bone. Ba nale dikgomo kwa merakeng ya Makgorwane, Libu, Xomexhwa, le Seokane. Majoje ke lone lefatshe le ba lemelang kwa go lone le tsaya thobo ya bone.
O ka tsibogela[baakanya | edit source]
- Boemelo jwa terena mo Botswana
Dipadi tse dingwe.[baakanya | edit source]
Dikgoge tsa kwa ntle[baakanya | edit source]
Coordinates: 21°55′24″S 27°19′15″E / 21.92333°S 27.32083°E


text:
Tsogo ke Eng?
Karabo ya Baebele
Mo Baebeleng, lefoko le le ranotsweng e le “tsogo” le tswa mo lefokong la Segerika a·na′sta·sis, le le kayang “go tsoga” kgotsa “go ema gape.” Motho yo o tsosiwang, o tsosiwa mo losong mme o tshela gape, a le jaaka a ne a ntse pele a swa.—1 Bakorintha 15:12, 13.
Le fa lefoko “tsogo” le seyo mo Dikwalong Tsa Sehebera, tse gantsi di bidiwang Tesetamente e Kgologolo, thuto eno yone e teng. Ka sekai, Modimo o ne a solofetsa jaana a dirisa moporofeti Hosea: “Ke tla ba golola mo seatleng sa Sheole [kgotsa “Lebitla”]; ke tla ba golola mo losong.”—Hosea 13:14; Jobe 14:13-15; Isaia 26:19; Daniele 12:2, 13.
Batho ba tla tsosediwa kae? Batho bangwe ba tsosediwa go tshela kwa legodimong gore ba buse le Keresete e le dikgosi. (2 Bakorintha 5:1; Tshenolo 5:9, 10) Baebele e bitsa seno “tsogo ya ntlha” le “tsogo ya pele,” mme dipolelwana tseno tse pedi di bontsha gore go tla nna le tsogo e nngwe. (Tshenolo 20:6; Bafilipi 3:11) Mo tsogong e e tla diregang moragonyana, batho ba tla tsosediwa go tshela mo lefatsheng mme bontsi jwa bone ba tla itumelela go tshela gape.—Pesalema 37:29.
Batho ba tsosiwa jang? Modimo o naya Jesu maatla a go tsosa baswi. (Johane 11:25) Jesu o tla tsosa “botlhe ba ba mo mabitleng a kgakologelo,” mongwe le mongwe wa bone a na le botho, dikakanyo le popego e e farologaneng le ya ba bangwe. (Johane 5:28, 29) Ba ba tsosediwang kwa legodimong ba newa mebele ya semoya, fa ba ba tsosediwang go tshela mo lefatsheng bone ba newa mebele e e itekanetseng ya senama, e e se nang boleo.—Isaia 33:24; 35:5, 6; 1 Bakorintha 15:42-44, 50.
Go tla tsosiwa bomang? Baebele ya re “go tlile go nna le tsogo ya ba ba siameng mmogo le ba ba sa siamang.” (Ditiro 24:15) Ba ba siameng ba akaretsa batho ba ba ikanyegang ba ba jaaka Noa, Sara le Aborahame. (Genesise 6:9; Bahebera 11:11; Jakobe 2:21) Ba ba sa siamang ba akaretsa ba ba sa tshelang ka melao ya Modimo ka gonne ba sa bona tshono ya go e ithuta le go e latela.
Mme gone, ba ba nnang boikepo e bile ba sa fetoge ba ka se tsosiwe. Fa ba swa, ba fedisediwa ruri ba se na tsholofelo ya tsogo.—Mathaio 23:33; Bahebera 10:26, 27.
Batho ba tla tsosiwa leng? Baebele e ne ya bolelela pele gore tsogo ya kwa legodimong e ne e tla direga mo nakong ya go nna gone ga ga Keresete, mo go simologileng ka 1914. (1 Bakorintha 15:21-23) Tsogo ya mo lefatsheng e tla direga ka nako ya Puso ya ga Jesu Keresete ya Dingwaga Tse di Sekete, fa lefatshe le tla bo le dirwa Paradaise.—Luke 23:43; Tshenolo 20:6, 12, 13.
Goreng go utlwala go dumela mo tsogong? Baebele e tlhalosa ka botlalo dipego tse robongwe tsa tsogo, tse mo go nngwe le nngwe ya tsone go nang le basupi ba ba boneng ka matlho. (1 Dikgosi 17:17-24; 2 Dikgosi 4:32-37; 13:20, 21; Luke 7:11-17; 8:40-56; Johane 11:38-44; Ditiro 9:36-42; 20:7-12; 1 Bakorintha 15:3-6) Go botlhokwa gore re ele tlhoko pego ya fa Jesu a ne a tsosa Lasaro, ka gonne Lasaro o ne a na le malatsi a le manè a sule e bile Jesu o ne a dira kgakgamatso eno fa pele ga boidiidi jwa batho. (Johane 11:39, 42) Tota le baganetsi ba ga Jesu ba ne ba ka se ganetse gore seno se diragetse, ka jalo ba ne ba loga leano la go bolaya Jesu le Lasaro.—Johane 11:47, 53; 12:9-11.
Baebele e bontsha gore Modimo o na le bokgoni le keletso ya go tsosa baswi. Mo mogopolong wa gagwe o o se nang selekanyo, o na le dintlha ka botlalo ka mongwe le mongwe yo a tla mo tsosang ka maatla a gagwe a magolo. (Jobe 37:23; Mathaio 10:30; Luke 20:37, 38) Modimo o kgona go tsosa baswi, e bile o batla go dira jalo! Fa Baebele e bua ka tsogo, ya re ka Modimo: “O tla tlhologelelwa tiro ya diatla tsa gago.”—Jobe 14:15.
Dikgopolo tse di seng boammaaruri ka tsogo
Se se seng boammaaruri: Tsogo ke go kopanngwa ga moya le mmele.
Boammaaruri: Baebele e ruta gore moya ke motho ka boene, e seng karolo nngwe e e tswelelang e tshela fa a swa. (Genesise 2:7; Esekiele 18:4) Motho yo o tsosiwang ga a kopanngwe le moya wa gagwe; o bopiwa gape e le moya o o tshelang.
Se se seng boammaaruri: Batho bangwe ba a tsosiwa mme ka bonako morago ga moo ba bo ba senngwa.
Boammaaruri: Baebele ya re “ba ba dirileng dilo tse di bosula” ba tla tsogela kwa “tsogong ya katlholo.” (Johane 5:29) Le fa go ntse jalo, katlholo eno e dirwa go ikaegilwe ka se ba se dirang fa ba sena go tsosiwa e seng pele ba tsosiwa. Jesu o ne a re: ‘Baswi ba tla utlwa lentswe la Morwa Modimo mme ba ba ileng ba tsaya tsia ba tla tshela.’ (Johane 5:25) Ba ba ‘tsayang tsia,’ kgotsa ba ba ikobelang dilo tse ba di ithutileng fa ba sena go tsosiwa, ba tla kwalwa mo ‘lokwalong lwa momeno lwa botshelo.’—Tshenolo 20:12, 13.
Se se seng boammaaruri: Motho o tsosiwa ka one mmele o a neng a na le one pele a swa.
Boammaaruri: Fa motho a sena go swa, mmele wa gagwe o a senyega o bo o nyelela.—Moreri 3:19, 20.


text:
ads Namibia, Schools and colleges
Batho ba batlang go trina machine ya di mine bakatla rabathusa go re bakere bophelo bobo botoka ba kgona gokereya mebereko o o kakgonang go fetola maphelo a rona maroko [...]NAD 700 | Private | Supply
Batho ba batlang go trina machine ya di mine bakatla rabathusa go re bakere bophelo bobo botoka ba kgona gokereya mebereko o o kakgonang go fetola maphelo a rona maroko [...]NAD 2,000 | Private | Supply
Most Popular Searches
- academy Namibia
- mobile version
- skills Namibia
- tuhame Namibia
- center Namibia
- johannesburg Namibia
- drill Namibia
- rustenburg Namibia
- cranes Namibia
- basic Namibia
- afribaba Namibia
- trainig Namibia
- excavators Namibia
- grader Namibia
- diesel Namibia
- centre Namibia
- maker Namibia
- certificates Namibia
- 110709926 Namibia
- makers Namibia
- windhoek Namibia
- namibia Namibia
- construction Namibia
- mobile namibia


text:
2 Bakorintha 6:1-18
3 Ka tsela epe ga re neye lebaka lepe la go kgopisa, gore bodiredi jwa rona bo se ka jwa bonwa molato; 4 mme ka tsela nngwe le nngwe re itshupa re le badiredi ba Modimo, ka go itshokela dilo di le dintsi, ka dipitlagano, ka go tlhoka, ka mathata, 5 ka go itewa, ka dikgolegelo, ka dikhuduego, ka ditiro tsa bonatla, ka go sa robale masigo, ka dinako tsa go tlhoka dijo, 6 ka boitsheko, ka kitso, ka go nna pelotelele, ka bopelonomi, ka moya o o boitshepo, ka lorato lo lo se nang boitimokanyo, 7 ka puo e e boammaaruri, ka maatla a Modimo; ka dibetsa tsa tshiamo mo seatleng sa moja le mo go sa molema, 8 ka kgalalelo le tlontlologo, ka pego e e bosula le pego e e molemo; jaaka batsietsi mme le fa go ntse jalo re na le boammaaruri, 9 jaaka ba ba sa itsiweng mme le fa go ntse jalo re lemogiwa, jaaka ba ba swang mme le fa go ntse jalo, bona! re a tshela, jaaka ba ba otlhailweng mme le fa go ntse jalo re sa neelwe mo losong, 10 jaaka ba ba hutsafetseng mme ka metlha re ipela, jaaka ba ba humanegileng mme re humisa ba le bantsi, jaaka ba ba se nang sepe mme le fa go ntse jalo re na le dilo tsotlhe.
11 Molomo wa rona o buletswe lona, Bakorintha, pelo ya rona e pitlologile. 12 Ga lo a pitlagana mo lo se nang sebaka mo go rona, mme lo pitlagane mo lo se nang sebaka mo loratong lwa lona lwa bopelonomi. 13 Jalo, e le go duela ka tsela e e tshwanang—ke bua jaaka ke bua le bana—le lona, pitlologang.
14 Lo se ka lwa pataganela jokwe le ba ba sa dumeleng e le mo go sa lekalekaneng. Gonne tshiamo le go tlhoka molao di na le bolekane bofe? Kgotsa lesedi le na le kabalano efe le lefifi? 15 Mo godimo ga moo, go na le kutlwano efe mo gare ga ga Keresete le Beliale? Kgotsa motho yo o ikanyegang o na le karolo efe le yo o sa dumeleng? 16 Gape tempele ya Modimo e na le tumalano efe le medingwana? Gonne re tempele ya Modimo yo o tshelang; fela jaaka Modimo a ne a re: “Ke tla aga mo gare ga bone ke bo ke tsamaya mo gare ga bone, mme ke tla nna Modimo wa bone, le bone ba tla nna batho ba me.” 17 “‘Jalo tswang mo gare ga bone, lo bo lo itomolole,’ go bua Jehofa, ‘mme lo tlogele go ama selo se se seng phepa’”; “‘mme ke tla lo amogela.’” 18 “‘Ke tla nna rraalona, mme lona lo tla nna bomorwaake le bomorwadiake,’ go bua Jehofa Mothatayotlhe.”


text:
Nyalo-lefufa mo Botswana
Template:LROP Seamo sa sanpieno sa Nyalo-lefufa se thata go letelelwa mo Botswana , jaaka molao, jaaka lenyalo fela la mosadi le monna le letelelwa, le ntswa go nale dikgogakgogano. Monna o ka nyala mosadi wa gagwe (kgotsa Mme wa mo motsaneng ) ka fa tlase ga molao,le fa mme go nyala mosadi wa bobedi ka fa tlase ga molao wa lefatshe. le fa go ntse jalo tiro e e akanyediwa go bo e sa tlhole e le teng mo mo kgaolong, go sa tswa go tlhalosiwa gore bagokagadi ba lenyalo-lefufa ba santse ba le teng mo Botswana, le fa ba sa itsege. Go sa tswa go tlhalosiwa fa go nale mathata a a tlhgogileng a le mantsi a a bakwang ke bogokagadi jwa nyalo-lefufa, jaaka ditlhalo dintlwa, go robalana e se ka fa tumalanong, le go anamo thata ga mogare wa HIV/AIDS, se eleng mathata a go simololwang ka one mo lefatsheng.
This is an excerpt from the article Nyalo-lefufa mo Botswana from the Wikipedia free encyclopedia. A list of authors is available at Wikipedia.
Other languages


text:
Lesotho
Lesotho, ke lefatshe le le fitlhelwang mo bogareng jwa lefatshe la Afrika Borwa, ebile le dikagenyeditswe ke lone lefatshe la Aferika borwa. Ke lefatshe le lennye ka popego le na le palo ya batho e ka tshwarang di dikadike tse pedi le dikete tse masome a marataro le bosupa.Toropo kgolo ya Lesotho ke Maseru. Lesotho ke leloko la mafatshe a selekanye.Leina Lesotho letswa mo puong ya sesotho. Selekanyo sa batho ba Lesotho se se ka tshwarang masome a mane mo lekgolong ba tshelela mo lehumeng le le ko tlase ga selekanyo se se ipetsweng ke ba mafatshe fatshe ba ba itebagantseng le go lwantsha lehuma se supa fa ba tshela ka ledi la dolara ya America ele nngwe ka letsatsi.
This is an excerpt from the article Lesotho from the Wikipedia free encyclopedia. A list of authors is available at Wikipedia.


text:
Baebele ya Reng ka Ditshwantsho Tse di Hepisang? A Tlhakanelodikobo ka Internet e Phoso?
Karabo ya Baebele
Baebele ga e bue ka tlhamalalo ka ditshwantsho tse di hepisang, tlhakanelodikobo ka Internet kgotsa ditiro tse di tshwanang le tsone. Le fa go ntse jalo, Baebele e re bolelela ka tsela e e utlwalang sentle kafa Modimo a ikutlwang ka gone ka dilo tse di rotloetsang go tlhakanela dikobo le motho yo o sa nyalanang le ene kgotsa go leba tlhakanelodikobo ka tsela e e seng yone. Ela tlhoko ditemana tseno tsa Baebele:
“Jalo, bolayang ditokololo tsa lona tsa mmele tse di mo lefatsheng ka ga kgokafalo, boitshekologo, keletso ya tlhakanelodikobo.” (Bakolosa 3:5) Go leba ditshwantsho tse di hepisang go tsosa dikeletso tse di sa siamang go na le gore go di bolaye. Go dira gore motho a itshekologe kgotsa a leswafale mo matlhong a Modimo.
“Mongwe le mongwe yo o nnang a lebile mosadi mo a nnang le kgotelo ka ntlha ya gagwe, o setse a dirile boaka le ene mo pelong ya gagwe.” (Mathaio 5:28) Ditshwantsho tsa boitsholo jo bo sa siamang jwa tlhakanelodikobo di tsosa dikakanyo tse di phoso tse di dirang gore motho a dire dilo tse di sa siamang.
“A kgokafalo le boitshekologo jwa mofuta mongwe le mongwe kgotsa bogagaru di se ka tsa ba tsa umakwa mo go lona.” (Baefeso 5:3) Le ka motlha ga re a tshwanela go bua ka tlhakanelodikobo ka tsela e e sa siamang, tota le e leng go e leba kgotsa go bala ka yone.
“Ditiro tsa nama di a bonala, mme tsone ke kgokafalo, boitshekologo, . . . le dilo tse di tshwanang le tseno. Ka ga dilo tseno, ke lo tlhagisa go sa le pele, ka yone tsela e e tshwanang le e ruri ke neng ka lo tlhagisa ka yone go sa le pele, gore ba ba dirang dilo tse di ntseng jalo ga ba na go rua bogosi jwa Modimo.” (Bagalatia 5:19-21) Modimo o leba batho ba ba lebang ditshwantsho tse di hepisang kgotsa ba ba nnang le seabe mo tlhakanelodikobong ka Internet, tlhakanelodikobo ka founo kgotsa tlhakanelodikobo ka selula ba se phepa e bile ba leswafetse mo boitsholong. Fa re dira dilo tseno, Modimo a ka se re amogele.


text:
Thuto 11
Ke ka Ntlha Yang fa re Nna le Dikopano Tse Dikgolo?
Ke eng fa batho bano ba lebega ba itumetse jaana? Ba mo kopanong. Fela jaaka batlhanka ba Modimo ba nako e e fetileng, ba ba neng ba laelwa gore ba kopane mmogo gararo ka ngwaga, le rona re leba pele go kopana mmogo re le ditlhopha tse dikgolo. (Duteronome 16:16) Ngwaga le ngwaga re nna le dikopano tse tharo: kopano e e kgethegileng ya letsatsi le le lengwe, kopano ya potologo ya malatsi a le mabedi le kopano ya kgaolo ya malatsi a le mararo. Dikopano tseno di re solegela molemo jang?
Di nonotsha bokaulengwe jwa rona jwa Bokeresete. Fela jaaka Baiseraele ba ne ba itumelela go baka Jehofa “fa gare ga boidiidi jo bo phuthegileng,” le rona re itumelela go obamela Jehofa mmogo kwa dikokoanong tse di kgethegileng. (Pesalema 26:12; 111:1) Dikokoano tseno di re naya tshono ya go kopana le go tsalana le Basupi ba ba tswang kwa diphuthegong le kwa dinageng tse dingwe. Motshegare re itumelela dijo mmogo kwa lefelong la kopano, e leng selo se se dirang gore dikokoano tseno di itumedise le go feta. (Ditiro 2:42) Fa re le koo, re kgona go iponela lorato lwa mmatota lo lo kopanyang “bakaulengwe botlhe” mo lefatsheng.—1 Petere 2:17.
Di re thusa go gola semoyeng. Baiseraele le bone ba ne ba solegelwa molemo ka gonne ba “tlhalogantse mafoko” a Dikwalo tse ba neng ba di tlhalosediwa. (Nehemia 8:8, 12) Le rona re anaanela thuto ya Baebele e re e newang kwa dikopanong tsa rona. Thulaganyo nngwe le nngwe e na le setlhogo se se theilweng mo Dikwalong. Dipuo tse di agang, dipuo tsa neeletsano le dipontsho di re ruta kafa re ka dirang thato ya Modimo ka teng mo botshelong jwa rona. Go utlwa maitemogelo a bakaulengwe ba ba ileng ba fenya dikgwetlho tsa go tshela e le Bakeresete mo dinakong tseno tsa mathata go a re kgothatsa. Kwa dikopanong tsa kgaolo, go nna le diterama tse di dirang gore dipego tse di mo Baebeleng e nne tsa mmatota mo go rona e bile di re ruta dithuto tse di ka re solegelang molemo. Kwa kopanong nngwe le nngwe botlhe ba ba batlang go bontsha boineelo jwa bone mo Modimong ba a kolobediwa.
Ke ka ntlha yang fa dikopano e le dinako tse di itumedisang?
O ka solegelwa molemo jang ke go nna gone kwa kopanong?


text:
Thuto 12
O ka Atamalana Jang le Modimo?
1. A Modimo o reetsa dithapelo tsotlhe?
Modimo o laletsa batho ba ditšhaba tsotlhe go mo rapela gore ba kgone go atamalana le ene. (Pesalema 65:2) Le fa go ntse jalo, ga a reetse kgotsa ga a amogele dithapelo tsotlhe. Ka sekai, dithapelo tsa monna yo o sotlang mosadi wa gagwe di ka kgoreletsega. (1 Petere 3:7) Gape fa Baiseraele ba ne ba tswelela ba dira bosula, Modimo ga a ka a reetsa dithapelo tsa bone. Ruri thapelo ke tshiamelo e re sa tshwanelang go e tsaya motlhofo. Mme gone, Modimo o kgona go reetsa dithapelo tsa batho ba ba dirileng boleo jo bo masisi, fa ba ikwatlhaya.—Bala Isaia 1:15; 55:7.
2. Re tshwanetse go rapela jang?
Thapelo ke karolo ya kobamelo ya rona, ka jalo re tshwanetse go rapela Mmopi wa rona fela, e bong Jehofa. (Mathaio 4:10; 6:9) Gape e re ka re sa itekanela, re tshwanetse go rapela mo leineng la ga Jesu ka gonne o swetse maleo a rona. (Johane 14:6) Jehofa ga a batle gore re boaboeletse dithapelo tse re di tshwereng ka tlhogo kgotsa tse di kwadilweng. O batla gore re mo rapele go tswa pelong.—Bala Mathaio 6:7; Bafilipi 4:6, 7.
Mmopi wa rona o kgona go re utlwa le fa re mo rapela mo pelong. (1 Samuele 1:12, 13) O re kgothaletsa gore re mo rapele nako nngwe le nngwe, jaaka fa re tsoga le pele re robala, ka nako ya dijo le fa re na le mathata.—Bala Pesalema 55:22; Mathaio 15:36.
3. Ke ka ntlha yang fa Bakeresete ba kopana mmogo?
Go atamalana le Modimo ga go motlhofo ka gonne re tshela le batho ba ba se nang tumelo mo Modimong e bile ba nyatsa tsholofetso ya Modimo ya gore go tla nna le kagiso mo lefatsheng. (2 Timotheo 3:1, 4; 2 Petere 3:3, 13) Ka jalo re tlhoka go nna re kopana le badumedi ka rona gore ba re kgothatse, mme le bone ba a re tlhoka.—Bala Bahebera 10:24, 25.
Go kopana mmogo le batho ba ba ratang Modimo go re thusa go atamalana le ene. Dipokano tsa Basupi ba ga Jehofa di re naya tshono e e molemo ya go kgothadiwa ke tumelo ya ba bangwe.—Bala Baroma 1:11, 12.
4. Ke eng se se ka go thusang go atamalana Modimo?
O ka atamalana le Jehofa ka go tlhatlhanya ka se o se ithutileng mo Lefokong la gagwe. Akanya ka se o ka ithutang sone mo dilong tse a di dirileng, mo kgakololong ya gagwe le mo ditsholofetsong tsa gagwe. Go rapela le go tlhatlhanya go re thusa go tlhaloganya lorato lwa Modimo le botlhale jwa gagwe.—Bala Joshua 1:8; Pesalema 1:1-3.
O ka kgona go atamalana le Modimo fela fa o mo tshepa e bile o na le tumelo mo go ene. Tumelo e tshwana le setshedi se se batlang go otliwa. O tshwanetse go otla tumelo ya gago ka go nna o tlhatlhanya ka mabaka a go bo o dumela dilo tse o di dumelang.—Bala Mathaio 4:4; Bahebera 11:1, 6.
5. Go atamalana le Modimo go tla go solegela molemo jang?
Jehofa o amega ka batho ba ba mo ratang. A ka kgona go ba sireletsa mo go sengwe le sengwe fela se se ka senyang tumelo le tsholofelo ya bone ya botshelo jo bo sa khutleng. (Pesalema 91:1, 2, 7-10) O re tlhagisa ka ditsela tsa botshelo tse di ka tsenyang botsogo jwa rona mo kotsing le go re amoga boitumelo. Jehofa o re ruta tsela e e molemolemo ya go tshela.—Bala Pesalema 73:27, 28; Jakobe 4:4, 8.


text:
KGAOLO YA LESOMEROBONGWE
Nnela Ruri mo Loratong Lwa Modimo
Go rata Modimo go kaya eng?
Re ka nnela ruri jang mo loratong lwa Modimo?
Jehofa o tla segofatsa jang ba ba nnelang ruri mo loratong lwa gagwe?
1, 2. Re ka bona kae lefelo le le sireletsegileng la botshabelo gompieno?
AKANYA o tsamaya mo tseleng go tsogile ditsuatsue. Loapi lo a fifala. Dikgadima di simolola go benya, go utlwala ditumo tsa maru morago ga moo go bo go na pula ya matlakadibe. O simolola go itlhaganela o batla lefelo la botshabelo. Fa o tlhatlosa matlho, o bona lefelo lengwe fa thoko ga tsela le o ka tshabelang kwa go lone. Ke lefelo le le nonofileng sentle, le le sa tsenweng ke metsi e bile go thuthafetse mo teng ga lone. A bo o le anaanela jang ne!
2 Re tshela mo dinakong tsa ditsuatsue. Maemo a lefatshe a senyegela pele. Le fa go ntse jalo, go na le lefelo le le sireletsegileng la botshabelo le le ka re sireletsang gore re se ka ra gobala. Ke lefelo lefe leo? Ela tlhoko se Baebele e se rutang: “Ke tla raya Jehofa ke re: ‘O botshabelo jwa me le kago ya me e e thata, Modimo wa me, yo ke tla mo ikanyang.’”—Pesalema 91:2.
3. Re ka dira jang gore Jehofa a nne botshabelo jwa rona?
3 A ko o akanye ka seo fela! Jehofa, e leng Mmopi le Molaodimogolo wa lebopo, a ka kgona go nna botshabelo jwa rona jo bo sireletsegileng. A ka kgona go re boloka re sireletsegile, ka gonne o maatla go feta motho ope fela kgotsa go feta sepe fela se se ka re tlhaselang. Tota le fa re ka gobala, Jehofa a ka kgona go re fodisa. Re ka kgona jang go dira gore Jehofa a nne botshabelo jwa rona? Re tshwanetse go mo ikanya. Mo godimo ga moo, Lefoko la Modimo le re kgothatsa jaana: “Ipolokeng mo loratong lwa Modimo.” (Jude 21) Ee, re tshwanetse go nnela ruri mo loratong lwa Modimo, re nonotsha lorato lo re ratang Rraarona wa selegodimo ka lone. Fa re dira jalo, re ka tlhomamisega gore o tla nna botshabelo jwa rona. Mme re ka nonotsha lorato loo jang?
LEMOGA LORATO LWA MODIMO MME O LE TSIBOGELE
4, 5. Dingwe tsa ditsela tse Jehofa a re bontshitseng lorato lwa gagwe ka tsone ke dife?
4 Gore re nnele ruri mo loratong lwa Modimo, re tshwanetse go tlhaloganya tsela e Jehofa a re bontshitseng lorato lwa gagwe ka yone. Akanya ka dithuto dingwe tsa Baebele tse o di ithutileng mo bukeng eno. E re ka Jehofa e le Mmopi, o re neile lefatshe leno gore e nne legae la rona le le itumedisang. O le tladitse ka dijo tse di seng kana ka sepe le metsi, dikungwa tsa tlholego, diphologolo tse di kgatlhang le mafelo a mantle. Jaaka Mokwadi wa Baebele, Modimo o re senoletse leina la gagwe le dinonofo tsa gagwe. Mo godimo ga moo, Lefoko la gagwe le re bolelela gore o rometse Morwawe yo o tsetsweng a le esi mo lefatsheng e bong Jesu, gore a tle go boga le go re swela. (Johane 3:16) Mme mpho eo e kaya eng mo go rona? E re naya tsholofelo ka isagwe e e itumedisang.
5 Tsholofelo ya rona ya isagwe gape e ikaegile ka selo se sengwe gape se Modimo a se dirileng. Jehofa o tlhomile puso ya selegodimo, e leng Bogosi jwa Bomesia. Go ise go ye kae, puso eno e tla fedisa pogo yotlhe mme e tla fetola lefatshe lotlhe go nna paradaise. A ko o akanye fela ka seo! Re ka kgona go tshela mo go yone ka kagiso le boitumelo ka bosakhutleng. (Pesalema 37:29) Gape, Modimo o re neile kaelo ya gore re tshele jang ka tsela e e molemolemo gone jaanong. Gape o re neile mpho ya thapelo, tsela e re ka kgonang go buisana le ene ka yone. Tseno ke dingwe tsa ditsela di le mmalwa fela tse Jehofa a bontshitseng batho ka kakaretso, le wena ka namana, lorato lwa gagwe ka tsone.
6. O ka tsibogela jang lorato lo Jehofa a le go bontshitseng?
6 Potso e e botlhokwa e o tlhokang go e akanyetsa ke eno: Ke tla tsibogela jang lorato lwa ga Jehofa? Ba le bantsi ba tla araba ka go re: “Le nna ke tshwanetse go mo rata.” A le wena o akanya jalo? Jesu o ile a bua ka taelo eno e a neng a re e kgolo go di feta tsotlhe: “O rate Jehofa Modimo wa gago ka pelo yotlhe ya gago le ka moya otlhe wa gago le ka mogopolo otlhe wa gago.” (Mathaio 22:37) Ga go pelaelo gore o na le mabaka a le mantsi a go rata Jehofa Modimo. A mme go ikutlwa o na le lorato lo lo ntseng jalo mo pelong ya gago ke sone sotlhe se se tlhokegang gore o rate Jehofa ka pelo yotlhe ya gago, moya le mogopolo?
7. A go lekane go nna fela le maikutlo a go rata Modimo? Tlhalosa.
7 Jaaka go tlhalosiwa mo Baebeleng, ga go a lekana go ikutlwa fela gore o rata Modimo. Tota e bile, le fa gone go le botlhokwa gore o ikutlwe o rata Jehofa, boikutlo joo ke tshimologo fela ya lorato lwa gago lwa mmatota lo o mo ratang ka lone. Peo ya setlhare sa diapole e botlhokwa gore setlhare sa diapole se gole se bo se tlhagise diapole. Le fa go ntse jalo, fa o batla apole, a o ne o tla kgotsofala fa motho a ne a ka go naya fela peo ya diapole? Nnyaa! Ka tsela e e tshwanang, go ikutlwa o rata Jehofa Modimo ke tshimologo fela. Baebele e ruta jaana: “Seno ke se lorato lwa Modimo lo se kayang, gore re boloke ditaelo tsa gagwe; mme ditaelo tsa gagwe ga di imele.” (1 Johane 5:3) Fa re tla re lorato lo re ratang Modimo ka lone ke lorato lwa mmatota, lo tshwanetse lwa bo lo tlhagisa maungo. Lo tshwanetse go bontshiwa ka ditiro.—Mathaio 7:16-20.
8, 9. Re ka bontsha jang gore re rata Modimo le gore re a mo leboga?
8 Re bontsha gore re rata Modimo fa re boloka ditaelo tsa gagwe le go dirisa melaometheo ya gagwe. Ga go thata go dira jalo. Go na le gore melao ya ga Jehofa e nne boima, boikaelelo jwa yone ke go re thusa go tshela botshelo jo bo siameng, jo bo itumedisang le jo bo kgotsofatsang. (Isaia 48:17, 18) Fa re tshela tumalanong le kaelo ya ga Jehofa, re bontsha Rraarona wa selegodimo gore tota re anaanela dilo tsotlhe tse a re diretseng tsone. Ka maswabi, ke batho ba sekae fela mo lefatsheng gompieno ba ba bontshang kanaanelo e e ntseng jalo. Rona ga re batle go nna batho ba ba sa bontsheng kanaanelo jaaka batho bangwe ba ba neng ba tshela ka nako ya fa Jesu a ne a sa ntse a le mo lefatsheng. Jesu o ne a fodisa balepero ba le lesome, mme go ne ga boa a le mongwe fela a tla go mo leboga. (Luke 17:12-17) Ga go pelaelo gore re tla batla go tshwana le yo o neng a bontsha tebogo, e seng ba ba robongwe ba ba neng ba sa bontshe tebogo!
9 Jaanong, ditaelo tsa ga Jehofa tse re tshwanetseng go di boloka ke dife? Re tlotlile ka di le mmalwa tsa tsone mo bukeng eno, mme mma re boeletse dingwe tsa tsone. Go boloka ditaelo tsa Modimo go tla re thusa gore re nnele ruri mo loratong lwa Modimo.
ATAMALANA THATA LE JEHOFA
10. Tlhalosa gore ke ka ntlha yang fa go le botlhokwa go nna re ntse re ithuta ka Jehofa Modimo.
10 Kgato e e botlhokwa ya gore o atamalane le Jehofa ke go ithuta ka ene. Ke selo se o sa tshwanelang go kgaotsa go se dira. Fa o ne o le kwa ntle mo serameng sa bosigo o ikomosa mo molelong, a o ne o tla tlogela molelo oo gore o time? Nnyaa. O ne o tla nna o ntse o o tsenya dikgong gore o nne o tuke. Go botlhokwa thata mo go wena gore molelo oo o nne o tuka! Fela jaaka dikgong di dira gore molelo o se ka wa tima, “kitso ya Modimo” e dira gore lorato lwa rona mo go Jehofa lo nne lo ntse lo nonofile.—Diane 2:1-5.
11. Balatedi ba ga Jesu ba ne ba amiwa jang ke thuto e a neng a ba ruta yone?
11 Jesu o ne a batla gore balatedi ba gagwe ba nne ba ntse ba rata Jehofa le Lefoko la Gagwe le le molemolemo, e leng Baebele, ka lorato lo logolo. Fa a sena go tsosiwa, o ne a ruta ba le babedi ba barutwa ba gagwe ka boporofeti bongwe jo bo mo Dikwalong tsa Sehebera jo bo neng bo diragaditswe mo go ene. Seno se ne sa ba ama jang? Moragonyana ba ne ba re: “A dipelo tsa rona di ne tsa se ka tsa tuka fa a ne a ntse a bua le rona mo tseleng, fa a ne a ntse a re bulela Dikwalo ka botlalo?”—Luke 24:32.
12, 13. (a) Go diragetse eng ka lorato lo batho ba le bantsi gompieno ba neng ba rata Modimo le Baebele ka lone? (b) Re ka sireletsa jang lorato lwa rona gore lo se ka lwa tsidifala?
12 Fa o ne o simolola go ithuta se tota Baebele e se rutang, a go ne ga direga gore pelo ya gago e tuke ka boitumelo, tlhoafalo le go rata Modimo? Ga go pelaelo gore go ne ga nna jalo. Ba le bantsi ba ile ba ikutlwa jalo. Kgwetlho e o lebaneng le yone gone jaanong ke go boloka lorato lo lo nonofileng loo lo ntse lo tuka le go le thusa gore lo gole. Ga re batle go latelela mekgwa ya lefatshe la gompieno. Jesu o ne a bolelela pele jaana: “Lorato lwa ba le bantsi lo tla tsidifala.” (Mathaio 24:12) O ka sireletsa jang lorato lo o ratang Jehofa le dithuto tsa Baebele ka lone gore lo se ka lwa tsidifala?
13 Nna o ntse o anya kitso ka Jehofa Modimo le ka Jesu Keresete. (Johane 17:3) Tlhatlhanya ka se o se ithutang mo Lefokong la Modimo, o ipotse jaana: ‘Seno se nthuta eng ka Jehofa Modimo? Se nnaya lebaka lefe le lengwe gape la gore ke mo rate ka pelo ya me yotlhe, mogopolo le moya?’ (1 Timotheo 4:15) Go tlhatlhanya ka tsela e e ntseng jalo go tla dira gore lorato lwa gago mo go Jehofa lo nne lo ntse lo tuka.
14. Thapelo e ka re thusa jang go dira gore re nne re ntse re rata Jehofa?
14 Tsela e nngwe ya go dira gore lorato lo o ratang Jehofa ka lone lo nne lo ntse lo tuka ke go mo rapela ka metlha. (1 Bathesalonika 5:17) Mo Kgaolong ya 17 ya buka eno, re ithutile gore thapelo ke mpho e e molemolemo e e tswang kwa Modimong. Fela jaaka batho ba kgona go boloka botsala jwa bone ka go buisana ka metlha, kamano ya rona le Jehofa e tla nna e ntse e nonofile fa re mo rapela ka metlha. Go botlhokwa go dira gore dithapelo tsa rona e se ka ya nna tsa seomodiro fela—e leng go tlhola re boeletsa mafoko a le mangwe fela a a se nang bokao bope jo bo kalo. Re tshwanetse go bua le Jehofa ka tsela e ngwana a buang le rraagwe ka yone. Re batla go bua le ene ka tlotlo, mme gone re phuthologile, re mmolelela sengwe le sengwe se se mo pelong ya rona. (Pesalema 62:8) Ee, go ithuta Baebele le go mo rapela go tswa pelong ke dilo tse di botlhokwa mo kobamelong ya rona, mme di re thusa go ipoloka mo loratong lwa Modimo.
ITUMELELE TSELA E O OBAMELANG MODIMO KA YONE
15, 16. Ke ka ntlha yang fa re tshwanetse go leba tiro ya go rera ka Bogosi e le tshiamelo le letlotlo?
15 Go ithuta Baebele le go rapela ke ditiro tsa kobamelo tse re ka nnang ra di dira re le rosi. Mme jaanong, mma re tlotle ka karolo nngwe ya kobamelo ya rona e re e dirang re na le batho ba bangwe: e leng go bua le ba bangwe ka tumelo ya rona. A o setse o boleletse batho bangwe boammaaruri jwa Baebele? Fa e le gore o dirile jalo, o nnile le tshiamelo e e molemo tota. (Luke 1:74) Fa re bolelela ba bangwe dithuto tse re di ithutileng ka Jehofa Modimo, re a bo re diragatsa kabelo e e botlhokwa thata e e neilweng Bakeresete botlhe ba boammaaruri—ya go rerela batho ba bangwe dikgang tse di molemo tsa Bogosi jwa Modimo.—Mathaio 24:14; 28:19, 20.
16 Moaposetoloi Paulo o ne a leba bodiredi jwa gagwe bo le botlhokwa thata, a bo bitsa letlotlo. (2 Bakorintha 4:7) Tiro e e molemo go di gaisa tsotlhe e o ka e dirang ke go bua le batho ka Jehofa Modimo le maikaelelo a gagwe. Ke go direla Mong wa rona yo o molemolemo, e bile go re tlisetsa masego a a seng kana ka sepe. Fa o nna le seabe mo tirong eno, o thusa batho ba ba nang le dipelo tse di ikanyegang gore ba atamalane le Rraarona wa selegodimo le gore ba tsene mo tseleng e e isang botshelong jo bo sa khutleng! A go na le tiro epe e nngwe e e kgotsofatsang jaaka eno? Mo godimo ga moo, go neela bosupi ka Jehofa le ka Lefoko la gagwe go nonotsha tumelo ya gago le lorato lo o mo ratang ka lone. E bile Jehofa o anaanela maiteko a gago. (Bahebera 6:10) Go nna o tshwaregile mo tirong e e ntseng jalo go go thusa gore o ipoloke mo loratong lwa Modimo.—1 Bakorintha 15:58.
17. Ke ka ntlha yang fa go potlakile gore re tshwarege mo bodireding jwa Bokeresete gompieno?
17 Go botlhokwa go gakologelwa gore tiro ya go rera ka Bogosi e potlakile. Baebele ya re: “Rera lefoko, dira jalo ka potlako.” (2 Timotheo 4:2) Ke ka ntlha yang fa go dira jalo go potlakile gompieno? Lefoko la Modimo le re bolelela jaana: “Letsatsi le legolo la ga Jehofa le gaufi. Le gaufi e bile le itlhaganela thata.” (Sefania 1:14) Ee, nako e etla e ka yone Jehofa a tlileng go fedisa tsamaiso eno ya dilo. Batho ba tshwanetse go tlhagisiwa ka gone! Ba tshwanetse go itse gore eno ke nako ya gore ba tlhophe Jehofa jaaka Molaodimogolo wa bone. Bokhutlo ‘ga bo kitla bo diega.’—Habakuke 2:3.
18. Ke ka ntlha yang fa re tshwanetse go obamela Jehofa re na le Bakeresete ba bangwe ba boammaaruri?
18 Jehofa o batla gore re mo obamele re na le Bakeresete ba bangwe ba boammaaruri. Ke gone ka moo Lefoko la gagwe le reng: “A re akanyetsaneng gore re tlhotlheletsaneng mo loratong le mo ditirong tse di molemo, re sa lese go phuthega mmogo ga rona, jaaka bangwe ba na le mokgwa oo, mme re kgothatsana, mme re dira jalo le go feta e re ka lo bona letsatsi le atamela.” (Bahebera 10:24, 25) Fa re kopana mmogo le badumedi ka rona kwa dipokanong tsa Bokeresete, re nna le tshono e e molemo ya go baka le go obamela Modimo wa rona yo o rategang. Gape re a agana le go kgothatsana.
19. Re ka nonotsha jang lorato lo re ratanang ka lone mo phuthegong ya Bokeresete?
19 Fa re kopane mmogo le baobamedi ba bangwe ba boammaaruri, re nonotsha lorato lo re ratanang ka lone le botsalano jo re nang le jone mo phuthegong. Go botlhokwa gore re leke go bona dinonofo tse di molemo mo go ba bangwe, fela jaaka Jehofa a leka go bona dinonofo tse di molemo mo go rona. O se ka wa lebelela gore badumedi ka wena e nne batho ba ba itekanetseng. Gakologelwa gore batho botlhe ga ba a gola ka tsela e e tshwanang semoyeng, le gore mongwe le mongwe wa rona o dira diphoso. (Bakolosa 3:13) Leka go tsalana thata le batho ba ba ratang Jehofa ka lorato lo logolo, mme o tla iphitlhela o gola semoyeng. Ee, go obamela Jehofa le bakaulengwe le bokgaitsadi ba gago ba semoya go tla go thusa gore o nnele ruri mo loratong lwa Modimo. Jehofa o segofatsa jang ba ba mo obamelang ka boikanyegi ba bo ba nnela ruri mo loratong lwa gagwe?
LEKA GO FITLHELELA “BOTSHELO JWA MMATOTA”
20, 21. “Botshelo jwa mmatota” ke eng, mme ke ka ntlha yang fa e le tsholofelo e e itumedisang?
20 “Jehofa o segofatsa batlhanka ba gagwe ba ba ikanyegang ka go ba naya botshelo. Mme potso ke gore o ba naya botshelo jo bo ntseng jang? Ipotse, A o ka bua gone jaanong wa re o a tshela ka tsela ya mmatota? Ba le bantsi ba rona ba tla araba ka gore ee. Ka gonne re a hema, re a ja e bile re a nwa. Ga go pelaelo gore re a tshela. Mme ka dinako tsa fa re itumetse tota, re ka nna ra re, “Wa bona jaanong, fa go buiwa ka botshelo, go tewa se ke se itumelelang gone jaanong!” Le fa go ntse jalo, Baebele e bontsha gore ga go na motho ope yo o ka reng tota o a tshela gompieno.
21 Lefoko la Modimo le re kgothaletsa gore re “tshware botshelo jwa mmatota ka thata.” (1 Timotheo 6:19) Mafoko ao a bontsha gore re solofetse go tshela “botshelo jwa mmatota” mo isagweng. Ee, ka nako ya fa re tla bo re itekanetse, re tla bo re tshela ka tsela ya mmatota, ka gonne re tla bo re tshela ka tsela e Modimo a neng a batlile gore re tshele ka yone kwa tshimologong. E tla re fa re tshela mo lefatsheng la paradaise re itekanetse ka botlalo, re tshela ka kagiso le ka boitumelo, re tla bo kgabagare re fitlheletse “botshelo jwa mmatota”—botshelo jo bo sa khutleng. (1 Timotheo 6:12) A eo ga se tsholofelo e e itumedisang?
22. O ka ‘tshwara jang botshelo jwa mmatota’?
22 Re ka kgona jang go ‘tshwara botshelo jwa mmatota’? Mo go tsone ditemana tseno, Paulo o ne a kgothaletsa Bakeresete gore “ba lwele go dira molemo” le “go huma ditiro tse di molemo.” (1 Timotheo 6:18) Go phepafetse he gore seno sotlhe se ikaegile ka gore re dirisa jang boammaaruri jo re bo ithutileng mo Baebeleng. A mme Paulo o ne a raya gore re duelwa ka “botshelo jo bo sa khutleng” fa re dira ditiro tse di molemo? Nnyaa, ka gonne isagwe e e molemolemo jalo tota e ikaegile ka go amogela ga rona “bopelonomi jo bo sa re tshwanelang” jo bo tswang kwa Modimong. (Baroma 5:15) Le fa go ntse jalo, Jehofa o itumelela go segofatsa ba ba mo direlang ka boikanyegi. O batla go go bona o tshela “botshelo jwa mmatota.” Botshelo jo bo ntseng jalo jo bo itumetseng, jo bo nang le kagiso e bile e le jo bo sa khutleng, bo tla bonwa fela ke ba ba nnelang ruri mo loratong lwa Modimo.
23. Ke ka ntlha yang fa go le botlhokwa go nnela ruri mo loratong lwa Modimo?
23 Mongwe le mongwe wa rona o dira sentle go ipotsa jaana, ‘A ke obamela Modimo ka tsela e a laetseng gore a obamelwe ka yone mo Baebeleng?’ Fa re dira gore letsatsi le letsatsi re arabe potso eo ka gore ee, re tla bo re le mo tseleng e e siameng. Re ka solofela gore Jehofa ke botshabelo jwa rona. O tla boloka batho ba gagwe ba ba ikanyegang ba sireletsegile mo malatsing ano a bofelo a tsamaiso eno ya bogologolo ya dilo a a tletseng matshwenyego. Gape, Jehofa o tla re tsenya mo tsamaisong e ntšha e e galalelang e e setseng e ntse e atametse. A bo go bona nako eo go tlile go re itumedisa jang ne! Mme a bo re tlile go itumela thata jang ne go bo re tla bo re ile ra dira ditshwetso tse di siameng mo malatsing ano a bofelo! Fa o dira ditshwetso tse di ntseng jalo gone jaanong, o tla itumelela “botshelo jwa mmatota,” botshelo jo Jehofa Modimo a neng a batlile gore re bo tshele, ka bosakhutleng!


text:
Dipalamo tsa mesepele mo Botswana
Template:CIA
Le mororo lefatshe la Botswana le na le batho ba ba palo potlana gape le le mo sekakeng le kgonne go bopa itsholelo ya lone. Ditsela tse di kopanyang metse megolo le dikgaolo tsotlhe di tshetswe sekontere,mme ya Trans-Kalahari Highway e e kopanyang lefatshe leno le la Namibia ko Walvis.
Le mororo lefatshe la Botswana le na le batho ba ba palo potlana gape le le mo sekakeng le kgonne go bopa itsholelo ya lone. Ditsela tse di kopanyang metse megolo le dikgaolo tsotlhe di tshetswe sekontere,mme ya Trans-Kalahari Highway e e kopanyang lefatshe leno le la Namibia ko Walvis.
This is an excerpt from the article Dipalamo tsa mesepele mo Botswana from the Wikipedia free encyclopedia. A list of authors is available at Wikipedia.


text:
Polokelo ya madi ya ABC
Template:Infobox Company
Polokelo ya madi ya ABC ke polokelo ya mo Aferika e e thusa ka madi,dikagokgolo tsa yone di kwa Gaborone mo, Botswana. Polokelo ya ABC e nale makalana mo Aferika mo mafatsheng a a latlelang: Botswana, Mozambique, Tanzania, Zambia le Zimbabwe. Lesomo le le tshwereng bodiredi jwa phuthego e le bidiwa ABC Holdings Limited . Baabi ba diabe ba lesomo le le tshwereng, ba supiwa mo Papadisanyong ya diabe tsa Botswana (BSE) gape le mo Papadisanyong ya diabe tsa Zimbabwe (ZSE), kwa di rekisang ka sekano sa: ABCH .
Polokelo ya madi ya ABC ke polokelo ya mo Aferika e e thusa ka madi,dikagokgolo tsa yone di kwa Gaborone mo, Botswana. Polokelo ya ABC e nale makalana mo Aferika mo mafatsheng a a latlelang: Botswana, Mozambique, Tanzania, Zambia le Zimbabwe. Lesomo le le tshwereng bodiredi jwa phuthego e le bidiwa ABC Holdings Limited . Baabi ba diabe ba lesomo le le tshwereng, ba supiwa mo Papadisanyong ya diabe tsa Botswana (BSE) gape le mo Papadisanyong ya diabe tsa Zimbabwe (ZSE), kwa di rekisang ka sekano sa: ABCH .
This is an excerpt from the article Polokelo ya madi ya ABC from the Wikipedia free encyclopedia. A list of authors is available at Wikipedia.
Other languages


text:
HIV/AIDS mo Botswana
Botswana ke lengwe la mafatshe a a wetsweng ke seru sa bolwetsi jwa leroborobo. Dipalo tsa kanamo ya mogare mo bathong ba dingwaga tse di lesome le botlhano go ya kwa go tse di masome a mane le boferabongwe ke 24.1% e leng ngwe ya dipalo tse di kwa godimo mo Aforika. Tlhakanelo dikobo e diragalang magare ga batho ba bong jo bo sa tshwaneng ke ngwe ya dilo tse di oketsang kanamo ya mogare. Banana ba basetsana ba mo diphatseng tsa go ka tsenwa ke mogare go feta batho botlhe. Young men ages 15 to 24 experience an HIV prevalence rate of 5.7 percent, while young women in the same age group experience prevalence rates of 15.3 percent. Palo ya banana ba basimane ba dingwaga tse di fagare ga lesome le botlhano go ya kwa go tse masome a mabedi le bone ke 5.7%, fa basetsana ba dingwaga tse palo ya bone e le 15.3%. Kanamo ya mogare e farologana go ya ka maranyane a a ka ga lefatshe, kanamo ya mogare e ntsi thata kwa metseng ya dintlhana, mme e nne ko tlase kwa motse o motonatona wa dikago tsa segompieno ga mmogo le kwa dikgaolong. Lophatla lwa United Nations Development Programme lo akanyetsa gore e tlare ka ngwaga wa 2010 bana ba palo e feta 20% e tlaabo e le masiela/ dikhutsana. Lolwapa lo lo katlologaneng le sechaba ba iphele matsapa a go ka tlhokomela masiela a. mogare wa HIV o nnele sekgoreletse mo ditlhabologo tsa lefatshe la Botswana di tshwana le bo itsholelo, tlhomamo ya seplotiki ga mmogo le lobaka lwa dingwaga tse motho a tshwanetse go tshela ka lone mo lefatsheng go simologa ka ngwaga o ne lefatshe le tsaya boipuso.
Ditshenyegelo tsa go tlhokomela botsog jwa ba ba amilweng ke mogare di e le magoletsa mo malwapeng. Tlatlhegelo ya madi go ka itshetsa ka o ne fa motlhokomedi a tlhokafetse ka ntlha ya mogare le yone e kwa godimo. Bontsi jwa batho ba ba berekang mo Botswana ke batho ba bagolwane ba ba setseng ba amilwe ke mogare mo ebileng bangwe ba tlogetse tiro. Go simologa ka ngwaga wa 1999 go ya kwa go 2005 Botswana o latlhegetswe ke batho ba palo e kana ka 17% ba botsogo ka ntlha ya bolwetse jwa leroborobo. Tatlhegelo e ntsi ya barutabana ka ntlha ya leroborobo o fokotsa boleng jwa thuto ga mmogo le nako e bana ba e tsayang go rutiwa. Go solofelwa fa go palo ya bana ba ba tswang mo dikolong e tla ya magoletsa ka go bob ba patikega go thusa ba ba lwalang ko lawapeng ga mmogo le go thusa ka madi. Ka ngwaga wa 2011 Lephatla la thuto la thuto le simolola go ruta ka bolwetsi jwa Segajaja.
Teach Aids le le tlhamilweng ke ba Starnford Uiversity le tla ga neelwa dikolo tsotlhe go ruta batho ba dingwaga tse borataro go ya kwa go tse masome a mabedi le bone. The TeachAIDS prevention software, developed at Stanford University, will be distributed to every primary, secondary, and tertiary educational institution in the country, reaching all learners from 6 to 24 years of age nationwide.
Ditshenyegelo tsa go tlhokomela botsog jwa ba ba amilweng ke mogare di e le magoletsa mo malwapeng. Tlatlhegelo ya madi go ka itshetsa ka o ne fa motlhokomedi a tlhokafetse ka ntlha ya mogare le yone e kwa godimo. Bontsi jwa batho ba ba berekang mo Botswana ke batho ba bagolwane ba ba setseng ba amilwe ke mogare mo ebileng bangwe ba tlogetse tiro. Go simologa ka ngwaga wa 1999 go ya kwa go 2005 Botswana o latlhegetswe ke batho ba palo e kana ka 17% ba botsogo ka ntlha ya bolwetse jwa leroborobo. Tatlhegelo e ntsi ya barutabana ka ntlha ya leroborobo o fokotsa boleng jwa thuto ga mmogo le nako e bana ba e tsayang go rutiwa. Go solofelwa fa go palo ya bana ba ba tswang mo dikolong e tla ya magoletsa ka go bob ba patikega go thusa ba ba lwalang ko lawapeng ga mmogo le go thusa ka madi. Ka ngwaga wa 2011 Lephatla la thuto la thuto le simolola go ruta ka bolwetsi jwa Segajaja.
Teach Aids le le tlhamilweng ke ba Starnford Uiversity le tla ga neelwa dikolo tsotlhe go ruta batho ba dingwaga tse borataro go ya kwa go tse masome a mabedi le bone. The TeachAIDS prevention software, developed at Stanford University, will be distributed to every primary, secondary, and tertiary educational institution in the country, reaching all learners from 6 to 24 years of age nationwide.
This is an excerpt from the article HIV/AIDS mo Botswana from the Wikipedia free encyclopedia. A list of authors is available at Wikipedia.


text:
MOPITLWE 11, 2013 | TURKEY
UN [Lekgotla la Ditšhaba Tse di Kopaneng] ya re Turkey e Tshwanetse go Tlotla Segakolodi sa Baagi ba Yone
Bakeresete ba le bantsi ba gana go tsenela bosole ka ntlha ya segakolodi sa bone—mme dinaga tse dintsi di tlotla tshwetso eo ya bone. Komiti ya Ditshwanelo Tsa Batho ya Lekgotla la Ditšhaba Tse di Kopaneng e ne ya dira tshwetso ya gore baagi ba Turkey le bone ba tshwanetse go newa kgololesego eo.
Ka Mopitlwe 29, 2012, Komiti eno e ne ya dira tshwetso e mo go yone e neng ya ema mo letlhakoreng la baagi ba le babedi ba kwa Turkey, e bong Cenk Atasoy le Arda Sarkut. Banna bao ka bobedi ke Basupi ba ga Jehofa ba ba neng ba gana go tsenela bosole ka ntlha ya se ba se dumelang.
Rre Atasoy le Rre Sarkut ba ne ba nna ba isa dikopo kwa diofising tsa puso, tse mo go tsone ba neng ba tlhalosa lebaka la go bo ba sa tsenele bosole mme ba re ba tla ithaopela go dira ditiro tse dingwe tsa setšhaba tse e seng tsa bosole. Le fa go ntse jalo, banna bano ba ne ba nna ba gatelelwa gore ba tsenele bosole. Rre Sarkut o ne a latlhegelwa ke tiro ya gagwe morago ga gore ba bosole ba tshosetse ka gore ba tla bula kgetsi kgatlhanong le yunibesithi e e mo thapileng go nna mothusa motlhatlheledi.
Fa Komiti eno e ntsha katlholo, e ne ya re tshwetso ya go gana go tsenela bosole ka ntlha ya segakolodi “
ke tshwanelo ya mongwe le mongwe ya go nna le kgololesego ya go akanya, ya segakolodi le ya bodumedi,” e leng se se tlhalosiwang mo Molawaneng wa bo18 wa Kgolagano ya Boditšhabatšhaba Kaga Ditshwanelo Tsa Baagi le Tsa Dipolotiki. Mo godimo ga moo, Komiti eno e ne ya re tshwetso eno “
e naya mongwe le mongwe tetla ya go gana go tsenela bosole fa e le gore tirelo ya bosole ga e dumalane le bodumedi jwa gagwe kgotsa se a se dumelang.”
Tshwetso eno e dirilwe morago fela ga tse dingwe tse pedi tse di tshwanang le yone tse di dirilweng ke Kgotlatshekelo ya Yuropa ya Ditshwanelo Tsa Batho. Mo go nngwe ya ditshwetso tseo, Kgotlatshekelo e ne ya re “kgang ya gore naga ya Turkey ga e na tiro epe e nngwe e e ka dirwang ntle le tiro ya bosole ga e dumalane le tshwanelo ya go gana go tsenela bosole,” e leng tshwetso e e dirilweng ke Tumalano ya Yuropa ya Ditshwanelo Tsa Batho.
E re ka Bokeresete bo simologile bogologolo, kgang ya go gana go tsenela bosole le yone ga e simologe gone jaanong. E. W. Barnes o ne a kwala jaana mo bukeng ya gagwe ya The Rise of Christianity: “
Go sekaseka tshedimosetso yotlhe e e leng teng ka kelotlhoko [go bontsha] gore, go fitlha ka motlha wa ga Marcus Aurelius [mmusimogolo wa Roma go tloga ka 161 go ya go 180 C.E.], go ne go se na Mokeresete ope yo o neng a nna lesole; e bile go se na lesole lepe le le neng la tswelela mo tirelong ya sesole fa le sena go nna Mokeresete.”


text:
Soshanguve
Soshanguve ke motsesetoropo o mongwe mo Pitoria. Leina le la Soshanguve ke khutswafatso ya ditlhopa tse kgolo tsa maleme go ba dipuo tse di buiwang mo go ona, e leng Sotho, Shangane,Nguni le Venda. Dipuo tse di welang mo go Sotho ke Sesotho, Sepedi le Setswana, mo la Shangane e emela Xitsonga, Nguni yona e emela IsiZulu, isiXhosa, isiSwati le isiNdebele; Venda yona e emela Tshivenda. Go a tlhokagala gore re itse gore go tlile jwang gore motsesetoropo o o bidiwe Soshanguve mme Setswana se ne se sa akaretswa mo go Sotho mo tshobokanyong e ya dipuo.
This is an excerpt from the article Soshanguve from the Wikipedia free encyclopedia. A list of authors is available at Wikipedia.


text:
Ikgopotso ya gotseelwa mafatshi kwa Cassel
CASSEL: Baagi ba Cassel le Magosi a teng otlhe bane ba tlile segopotsong sa malatsi a gofeta fa bane ba tlile ba tseelwa lefatshi la bone ka dikgoka. Gone go nale Rre Mogolo yo o ne a setse a utlwalelwa ke matsadi a nako ya ha bane ba tseelwa lefatshi molaetsa yo ne a o romela kwa batla moletlo ke yo o reng: Ke tswengwe ke gore fa lobona kele mosesanyane jaake ke makgoa a maloba bane ba ntshotla ka nako tsotlhe rremogolo o gopola rre wa mosweu yo o ne a tla ka 1966 mme pelo e tlala ka kutlo botlhoko. Kopano e ne e atlegile e le tota Magosi a a ne a le teng ke Kgosi: Thaganyane, Dioka, Motswarakgolo, Mahura, Herele, Phetlo. Makhanse-lara a John Morolong le o ne bane ba tlile ka bontsi thata ba a latela: Mme Molawa, Rre Moagi, Rre Moriri, Rre Segaetsho, Rre Ditshepe, Rre Dishape, Rre Molekwa. Motsamaisa tiro wa letsatsi Rre Gaobusiwe, Mayara Mme Mosikatsi Sofaya, Mokhuduthamaga wa ''Social Development'' Mme Motshotelo. Mokwaledi wa Sedika Rre Leser-wane. Ikgopotso ka ga ditiragalo tsa maloba ka go tsweelwa lefatshi ka dikgoka ke batho ba ba sweu. Ka nako tsa bogologolo gonne gole botlhoko gareng ga Basweu le Bantsho gonne Basweu ba beile Bantsho mo tshotlegong ka dinako tsotlhe. Magosi a kwa Cassel a ne a saitumela gotlhelele gonne bane ba lebega gona le swengwe mo megopolong ya bone mme ba sina dithata tsa go ka tlhagisa maikutlo a bone kwa ntle. Mokhuduthamaga wa mo Kapa Bokoni yo e leng Rre Shushu ke Moagi wa Kimberly o tsaletswe kwa teng ka ngwaga wa 1958-February-18. Palo gotlhe ya mahatshi entswa ke 9 ye e fitlhelwang mo Kapa Bokoni, a betswe thoko gofitlha ka ngwaga wa dichelete go thusa Pororofense ka matlole, Mo Tlhabololong ya magae le Mahatshi. Se! se beilwe mopont-song ke mokhuduthamaga wa tlhabolo ya magae le poelo ya maha-tshi jaaka a ne a neela ka puo ya tekanyetso kabo le ditlhopo.
Gotswa molemeng ke : Mokhudutha-maga wa Lefapha la Katlatleloloago Mme Tiny Chotelo, Mokhuduthamaga wa ''Agriculture Land and Reform'' Rre Shushu Mankong, ''Exe-cutive Mayor'' Mme Sofia Mosikatsi.
- Log in to post comments


text:
Tumelo ya Islam mo Botswana
Template:Islam by country Islam ke tumelo e e tona ya boraro mo Botswana, e latela ya Christianity gape le ditumelo tse dingwe# Islam e tlile mo lefatsheng ka go fuduga ga Ma muslim go tsweng borwa jwa Asia, ba ba agileng mo lefelong ka nako ya puso ya ga Mmamosadinyana# Ma muslim ba akaretsa bongwe mo lekgolong jwa batho# Losika fa gare ga ditlhopa tsa ditumelo tse e tlisa kagiso le botsalano le mororo kgolo ya dikgogakgogano tsa tumelo mo ntlheng e ngwe ya Aferika#
This is an excerpt from the article Tumelo ya Islam mo Botswana from the Wikipedia free encyclopedia. A list of authors is available at Wikipedia.
Other languages


text:
Genesise 37:1-36
2 Eno ke polelo ya botshelo jwa ga Jakobe.
Josefa, e rile a le dingwaga di le lesome le bosupa, a bo a disitse dinku a na le bomorwarraagwe mo gare ga letsomane, mme, ka a ne a le mosimanyana fela, o ne a na le bomorwa Bileha le bomorwa Silepa, basadi ba ga rraagwe. Ka jalo Josefa a tlisa pego e e bosula kaga bone kwa go rraabone. 3 Mme Iseraele o ne a rata Josefa go feta bomorwawe ba bangwe botlhe, ka gonne e ne e le morwa wa botsofe jwa gagwe; mme o ne a mo diretse seaparo se seleele se se methalo se e keteng hempe. 4 E rile bomorwarraagwe ba bona gore rraabone o ne a mo rata go feta bomorwarraagwe botlhe, ba simolola go mo tlhoa, mme ba ne ba sa kgone go bua le ene ka kagiso.
5 Moragonyana Josefa a lora toro mme a e bolelela bomorwarraagwe, mme ba nna le lebaka le lengwe gape la go mo tlhoa. 6 Mme a tswelela a ba raya a re: “Tsweetswee, reetsang toro eno e ke e lorileng. 7 Bonang, re ne re bofa dingata mo gare ga tshimo fa ngata ya me e ne e nanoga e bo e ema e tsepaletse mme dingata tsa lona tsa e dikanyetsa di bo di ikobela ngata ya me.” 8 Mme bomorwarraagwe ba simolola go mo raya ba re: “A ruri o tlile go nna kgosi ya rona? kgotsa, A ruri o tlile go re laola?” Ka jalo ba bona lebaka le lesha la go mo tlhoa ka ntlha ya ditoro tsa gagwe le ka ntlha ya mafoko a gagwe.
9 Morago ga moo a lora toro e nngwe gape, mme a e bolelela bomorwarraagwe a re: “Bonang, ke lorile toro e nngwe gape, mme bonang, letsatsi le ngwedi le dinaledi di le lesome le bongwe di ne di inkobela.” 10 Foo a e bolelela rraagwe le bomorwarraagwe, mme rraagwe a simolola go mo kgalema a mo raya a re: “Toro eno e o e lorileng e kayang? A ruri nna le mmago le bomorwarrago re tlile go tla re bo re go ikobela fa fatshe?” 11 Bomorwarraagwe ba mo fufegela, mme rraagwe a boloka lefoko leno.
12 Jaanong bomorwarraagwe ba ya go fudisa letsomane la ga rraabone gaufi le Shekema. 13 Morago ga nako Iseraele a raya Josefa a re: “Ga ke re bomorwarrago ba disitse matsomane? Tlaya, mma ke go rome kwa go bone.” Foo a mo raya a re: “Ke fano!” 14 Ka jalo a mo raya a re: “Tsamaya tsweetswee. Bona gore a bomorwarrago ba babalesegile le gore a ba itekanetse le gore a letsomane le babalesegile e bile le itekanetse, mme o mpusetse lefoko.” Foo a mo tsamaisa go tswa mo lebaleng le le kwa tlase la Heberone, mme a tsamaela ntlheng ya Shekema. 15 Moragonyana monna mongwe a mmona mme bona, o ne a kgarakgatshega mo nageng. Foo monna yono a mmotsa, a re: “O batlang?” 16 A araba a re: “Ke batla bomorwarre. Tsweetswee, mpolelela, Ba disitse matsomane kae?” 17 Mme monna yono a re: “Ba bolotse fano, ka gonne ke ba utlwile ba re, ‘A re yeng kwa Dothane.’” Ka jalo Josefa a sala bomorwarraagwe morago mme a ba fitlhela kwa Dothane.
18 Mme legale, ba ne ba mmona a le kgakajana, mme pele ga a ba atamela ba simolola go mo logela maano ka boferefere gore ba mmolaye. 19 Ka jalo ba raana ba re: “Bonang! O a tla molori yole. 20 Mme jaanong tlang re mmolayeng mme re mo latlheleng mo teng ga nngwe ya dipetse tsa metsi; mme re tla re o komeditswe ke sebatana se se bogale sa naga. Mme a re boneng gore go tla diragalang ka ditoro tsa gagwe.” 21 E rile Rubene a utlwa seno a leka go mo golola mo seatleng sa bone. Ka jalo a re: “A re se iteyeng moya wa gagwe gore o swe.” 22 Mme Rubene a ba raya a re: “Lo se ka lwa tsholola madi. Mo latlheleng mo teng ga petse eno ya metsi e e mo nageng mme lo se ka lwa mmaya seatla.” Boikaelelo jwa gagwe e ne e le go mo golola mo seatleng sa bone gore a tle a mmusetse kwa go rraagwe.
23 Ka jalo go ne ga diragala gore fela fa Josefa a goroga mo go bomorwarraagwe, ba apola Josefa seaparo sa gagwe se seleele, sone seaparo se seleele se se methalo se se neng se le mo go ene; 24 morago ga moo ba mo tsaya ba mo latlhela mo teng ga petse ya metsi. Ka nako eo petse ya metsi e ne e se na sepe; go ne go se na metsi mo go yone.
25 Morago ga moo ba nna fa fatshe ba ja senkgwe. E rile ba tsholetsa matlho ba leba, bona, ga bo go tla setlhopha sa batsamai sa Baishemaele se se neng se tswa kwa Gileade, mme dikamela tsa bone di ne di sikere labedanume le balema le lekwati la setlhare sa boroku, ba le mo tseleng ba le isa kwa Egepeto. 26 Foo Juda a raya bomorwarraagwe a re: “Re ne re tla boelwa ke eng fa re ka bo re bolaile morwarraarona re bo re bipa madi a gagwe? 27 Tlang re mo rekisetseng Baishemaele, mme a seatla sa rona se se ka sa nna mo go ene. Kana ke morwarraarona, nama ya rona.” Ka jalo ba reetsa morwarraabone. 28 Jaanong banna, bagwebi ba Bamidiana, ba feta. Ka gone ba goga Josefa ba mo tsholetsa ba mo ntsha mo teng ga petse ya metsi mme ba rekisetsa Baishemaele Josefa ka dipapetla tsa selefera di le masome a mabedi. Kgabagare bano ba tlisa Josefa mo Egepeto.
29 Moragonyana Rubene a boela kwa petseng ya metsi mme bona, Josefa a bo a seyo mo petseng ya metsi. Ka gone a gagoganya diaparo tsa gagwe. 30 E rile a boela kwa go bomorwarraagwe ba bangwe a kua a re: “Ngwana o ile! Mme nna—tota ke tla ya kae?”
31 Le fa go ntse jalo, ba tsaya seaparo se seleele sa ga Josefa mme ba tlhaba phoko ba bo ba ina seaparo se seleele seno kgapetsakgapetsa mo mading. 32 Morago ga moo ba romela seaparo se seleele se se methalo seno mme sa tlisiwa kwa go rraabone mme ba re: “Seno ke se re se boneng. Tsweetswee, sekaseka, o bone gore a e ka ne ke seaparo se seleele sa ga morwao kgotsa nnyaa.” 33 A se sekaseka mme a kua a re: “Ke seaparo se seleele sa ga morwaake! Sebatana se se bogale sa naga se tshwanetse sa bo se mo komeditse! Ruri Josefa o gagogantswe!” 34 Foo Jakobe a gagoganya diaparo tsa gagwe mme a baya letsela la kgetsi mo dinōkeng tsa gagwe mme a hutsafalela morwawe malatsi a le mantsi. 35 Mme bomorwawe botlhe le bomorwadie botlhe ba nna ba nanoga gore ba mo gomotse, mme a nna a gana go amogela kgomotso a re: “Gonne ke tla fologela kwa go morwaake mo teng ga Sheole ke hutsafetse!” Mme rraagwe a tswelela go mo lelela.
36 Le fa go ntse jalo, Bamidiana ba mo rekisetsa kwa Egepeto ba mo rekisetsa Potifaro modiredi wa ntlo ya kgosi wa ga Faro, molaodi wa bafemedi.


text:
A Baebele e Bua Sengwe ka go Senya Mpa?
Karabo ya Baebele
Modimo o tsaya botshelo bo le boitshepo mme o tsaya le loseanyana lo lo iseng lo tsholwe e le motho. Kgosi Dafide o ile a tlhotlhelediwa go bua jaana ka Modimo: “
Matlho a gago a ne a mpona ke le losea lo lo mo popelong.” (Pesalema 139:16) Modimo o ne a laela gore motho o ne a tla sikara maikarabelo a go gobatsa losea lo lo isang lo tsholwe. Ka jalo, o tsaya go bolawa ga losea lo lo iseng lo tsholwe e le go bolaya motho.—Ekesodo 20:13; 21:22, 23.
Mme go tweng fa ka nako ya go belega maemo a tshoganyetso a pateletsa banyalani go tlhopha gareng ga go letla gore mmè a tshele mme losea lo swe kgotsa losea lo tshele mme mmè a swe? Mo maemong a a ntseng jalo banyalani ba tla tshwanelwa ke go itirela tshwetso ya gore ba tla namola botshelo jwa ga mang.


text:
Motshamiki wa kgwele ya dinao Lovemore Mokgweetsi
Template:Infobox football biography Lovemore Mokgweetsi (o tshotswe ka kgwedi Phalane e tlhola malatsi a borobabongwe ka ngwaga wa 1974) ke motswanao tumileng ka go tshameka kgwele ya dinao fa godimo ga moo o tshamekela setlhopa sa TAFIC a tshameka maemo a motshameka morago. Ka ngwaga wa 2000 o ne a tshamekela setlhopa sa sechaba e bong Botswana national football team.
This is an excerpt from the article Motshamiki wa kgwele ya dinao Lovemore Mokgweetsi from the Wikipedia free encyclopedia. A list of authors is available at Wikipedia.
Other languages


text:
Goreng lo sa Keteke Keresemose?
Dikgopolo tse di tlwaelegileng tse di seng boammaaruri
Se se seng boammaaruri: Basupi ba ga Jehofa ga ba keteke Keresemose ka gonne ga ba dumele mo go Jesu.
Boammaaruri: Re Bakeresete. Re dumela gore re ka bolokwa fela ka Jesu Keresete.—Ditiro 4:12.
Se se seng boammaaruri: Lo kgaoganya malapa ka go ruta maloko a lona gore a se ka a keteka Keresemose.
Boammaaruri: Re amega thata ka malapa e bile re dirisa Baebele go thusa batho go nna le malapa a a nonofileng.
Se se seng boammaaruri: Lo fetwa ke moya o o nnang gone ka Keresemose wa bopelotshweu, wa kagiso mo lefatsheng le wa go eleletsa batho dilo tse di molemo.
Boammaaruri: Letsatsi le letsatsi re lwela go nna pelotshweu le go tshela le batho ka kagiso. (Diane 11:25; Baroma 12:18) Ka sekai, tsela e re tshwarang dipokano tsa rona le e re dirang tiro ya go rera ka yone e dumalana le taelo ya ga Jesu e e reng: “
Lo amogetse mahala, nayang mahala.” (Mathaio 10:8) Mo godimo ga moo, re bontsha batho gore Bogosi jwa Modimo ke jone fela re ka solofelang gore bo tla tlisa kagiso ya mmatota mo lefatsheng.—Mathaio 10:7.
Ke ka ntlha yang fa Basupi ba ga Jehofa ba sa keteke Keresemose?
Jesu o ne a laela gore re gopole loso lwa gagwe e seng botsalo jwa gagwe.—Luke 22:19, 20.
Baaposetoloi ba ga Jesu le barutwa ba bogologolo ba ne ba sa keteke Keresemose. The New Catholic Encyclopedia ya re “
moletlo wa Botsalo o simologile ka 243 [C.E.] kgotsa morago ga foo,” dingwaga di feta lekgolo morago ga loso lwa moaposetoloi wa bofelo.
Ga go na bosupi bope jwa gore Jesu o tshotswe ka December 25; letlha le a tshotsweng ka lone ga le a kwalwa mo Baebeleng.
Re dumela gore Modimo ga a amogele Keresemose ka gonne e simologile kwa meetlong le kwa dingwaong tsa boheitane.—2 Bakorintha 6:17.
Ke eng fa lo itetla go se ratiwe ke batho ka go se keteke Keresemose?
Batho ba le bantsi ba sa ntse ba keteka Keresemose le fa ba itse gore e simologile kwa boheitaneng le gore ga e umakwe gope mo Baebeleng. Batho bao ba ka botsa jaana: Ke eng fa Bakeresete ba tlhopha go farologana le batho ba bangwe jaana? Ke eng fa ba tsaya kgang eno masisi thata?
Baebele e re kgothaletsa gore re akanye, re dirise ‘
maatla a rona a go akanya.’ (Baroma 12:1, 2) E re ruta gore re anaanele boammaaruri. (Johane 4:23, 24) Ka jalo, le fa re amega ka gore batho ba re leba jang, re kgomarela melaometheo ya Baebele tota le fa seo se kaya gore re ka se ratiwe ke batho ba bangwe.
Le fa rona re tlhopha gore re se ka ra keteka Keresemose, re tlotla tshwanelo e mongwe le mongwe a nang le yone ya go itirela tshwetso mo kgannyeng eno. Ga re itshunye nko mo meketeng ya Keresemose e batho ba bangwe ba e dirang.


text:
Noka ya Nata
Noka ya Nata kana ya Amanzanyama ke motswedi wa metsi wa tlholego mo borwa jwa Aferika. Mo lefatsheng la Botswana noka ya Nata ke motswedi wa metsi kwa [[Botswana|makgobokgobong] ]a Makgadikgadi , kwa ditshidi di nnang teng.[[Botswana|[[[0]]]]] Noka ya Nata e tshela mo Sua Pan{/0go tswa kwa dikgaolong tse di kwa botlhaba jwa Botswana le borwa bophirima jwaZimbabwe.
This is an excerpt from the article Noka ya Nata from the Wikipedia free encyclopedia. A list of authors is available at Wikipedia.


text:
DINTLHA TSE DI OKETSEGILENG
Mikaele Moengele yo Mogolo ke Mang?
SEBOPIWA sa semoya se se bidiwang Mikaele ga se umakiwe gantsi mo Baebeleng. Le fa go ntse jalo, fa se umakiwa golo gongwe, se a bo se tshwaregile ka tiro nngwe e e rileng. Mo bukeng ya Daniele, Mikaele o lwa le baengele ba ba boikepo; mo lekwalong la Jude, o ngangisana le Satane; mme mo go Tshenolo, o lwa le Diabolo le madimona a gagwe. Ka go sireletsa bobusi jwa ga Jehofa le go lwantsha baba ba Modimo, Mikaele o tshelela se se kaiwang ke leina la gagwe—“Ke Mang yo o Tshwanang le Modimo?” Mme gone Mikaele ke mang?
Ka dinako tse dingwe, batho ba nna le maina a le mmalwa. Ka sekai, leina le lengwe la ga Jakobe e bong tlhogo ya lotso ke Iseraele, mme le lengwe la ga moaposetoloi Petere ke Simone. (Genesise 49:1, 2; Mathaio 10:2) Ka tsela e e tshwanang, Baebele e supa gore Mikaele ke leina le lengwe la ga Jesu Keresete la pele a tla go tshela mo lefatsheng le morago ga moo. Mma re sekaseke mabaka mangwe a Dikwalo a a dirileng gore re fitlhelele tshwetso eno.
Moengele yo Mogolo. Lefoko la Modimo le bua ka Mikaele “moengele yo mogolo.” (Jude 9) Mafoko a a reng ‘moengele yo mogolo’ mo Baebeleng a tlhaga mo bongweng fela, ga a ke a tlhaga a le mo bontsing, jaaka ‘baengele ba bagolo.’ Seno se raya gore go na le moengele a le mongwe fela yo e leng ‘moengele yo mogolo.’ Mo godimo ga moo, Jesu ke ene fela a amanngwang le ditiro tse di dirwang ke moengele yo mogolo. Bathesalonika wa Ntlha 4:16 e tlhalosa jaana ka Morena Jesu Keresete yo o tsositsweng mo baswing: “Morena ka boene o tla fologa kwa legodimong ka mokgosi wa taelo, ka lentswe la moengele yo mogolo.” Ka jalo, lentswe la ga Jesu le tlhalosiwa e le la moengele yo mogolo. Ka jalo, temana eno e raya gore Jesu ka boene ke Mikaele moengele yo mogolo.
Moeteledipele wa Mophato wa Masole. Baebele e tlhalosa gore “Mikaele le baengele ba gagwe ba tlhabana le kgogela . . . le baengele ba yone.” (Tshenolo 12:7) Ka jalo, Mikaele ke Moeteledipele wa mophato wa masole a baengele ba ba ikanyegang. Gape, Tshenolo e tlhalosa Jesu e re ke Moeteledipele wa mophato wa masole a baengele ba ba ikanyegang. (Tshenolo 19:14-16) Mme moaposetoloi Paulo o ne a umaka ka mo go kgethegileng “Morena Jesu” le “baengele ba gagwe ba ba maatla.” (2 Bathesalonika 1:7) Ka jalo, Baebele e bua ka Mikaele le “baengele ba gagwe” le Jesu le “baengele ba gagwe.” (Mathaio 13:41; 16:27; 24:31; 1 Petere 3:22) E re ka go se na gope mo Lefoko la Modimo le supang gone gore go na le mephato e mebedi ya baengele ba ba ikanyegang kwa legodimong—o mongwe e le o o eteletsweng pele ke Mikaele mme o mongwe one o eteletswe pele ke Jesu—go a utlwala go swetsa ka go re Mikaele ga se ope fa e se Jesu Keresete kwa legodimong. *
^ ser. 1 Tshedimosetso e nngwe gape e e bontshang gore leina Mikaele le raya Morwa Modimo e fitlhelwa mo kgatisong ya Bolumo 2, ditsebe 393-4, tsa Insight on the Scriptures, e e gatisitsweng ke Basupi ba ga Jehofa.